
jubileo de Andrej Grigorjevskij 
EoLA-15, Strelka-5 kaj estontaj aranĝoj 
rakonto de Mikaelo Bronŝtejn pri lia francia turneo 
“Bulteno de REU” kaj “REJM-info ” 
“lnteresiĝo pri la morgaŭa tago ” de Grigorij Arosev 
la diskuto pri “abortaj ” rimoj 
“Cerbe kaj Kore”, dediĉita al virinoj 
novaĵoj, anekdotoj kaj midto alia 


Moskvo, 2003 








La 10-a de majo 1963 

En Kapustin Jar (Astrahana regiono) ĵusnaskiĝinta knabeto estis fac- 
ile identigita kiel Andrej Ananjin. 

La 10-a de ntajo 1973 

En Volgograd lemejano Andrej Ananjin, aktive festinte la Tagon de 
internacia laborula solidareco, la Tagon de la Venko kaj la propran dek- 
jariĝon, komencas iom post iom reveni al la kutima vivo. Iomete emba- 
rasita li konstatas, ke simila festozeco ripetiĝos ĉiam, kvankam li dume 
ne scias ke siatempe festoj estos eĉ pli mult- 
nombraj. 




La 10-a de majo 1983 1988 

En agrablega printempa Volgograd studento de la filologia fakul- 
tato de loka universitato Andrej Ananjin, okaziginte vican E- 
renkontiĝon, hazarde rememoras, ke ĵus pasis du ŝtataj festoj kaj ve- 
nas lia 20-jariĝo. Post plia tago venos la konscio, ke ankaŭ la studse- 
sio nemalantaŭmontas. La kanto “Idealo” dume ne estas verkita. 

La 10-a de majo 1993 

1991 Troviĝanta meze de Rusio kaj Nederlando, post kelkaj monatoj 

eksiĝonta estrarano de TEJO, la unua en la historio estrarano el Rusio, Andrej Ananjin, tute 
forgesinte pri la malaktualiĝinta Tago de internacia laborula solidareco kaj la ĉiam aktuala Tago 
de la Venko, serioze ekcerbumas, ke ja post nur du jaroj necesas organizi la unuan en la historio 
IJK-on en Rusio. Apude situantaj konatoj kaj amikoj aludas, ke ja venas 
lia 30-jariĝo! Andrej akceptas tion kun indiferenta scivolemo - 
cpadaTMBaeT ro^aMH BbipadaTMBaeMaa npiiBbiuKa. La kanto “Idealo” 
jam estas verkita kaj duone (por ĉiam) forgesita. 

La 10-a de majo 2003 

En Sumerlja (Cuvaŝio) eksiĝonta post 15 monatoj estrarano de 
UEA, la unua en la historio estrarano el Rusio, Andrej Grigorjevskij, 
festinte la Feston de Printempo kaj Laboro, la Tagon de la Venko kaj la 
unujariĝon de sia filo Aleksandr, komprenas du aferojn: 1) organizi 
UK-on en Rusio dume ne eblas; 2) venas lia 40-jariĝo. Li sentas sin 
multe pli juna kaj energiplena ol antaŭe. 

- 1995 

Tutsincere lin gratulas okaze de la paradoksa cifero kaj elkore de- 

ziras ĉion plej bonan (sanon al li kaj al la familio, feliĉon, realiĝon de la planoj, novajn ideojn, 
bonan veteron, rapidan modemkonekton, amason da elspezeblaj fmancaj rimedoj) en la mondo - 




2002 


Lengroj (Lena kaj Griha); Aleksej Gttljajev; Andrej Alaskin; 
Garik; Alla Jahina; Mikaelo Ĉertilov; Jurij Karcev; Viktor 
Aroloviĉ; Valentin Melnikov; Irina Mironova; Mihail Povorin; 
Mikaelo Bronŝtejn; Valerij Ĉerepanov; Jeflmov akk Biero; 
Aleksandr Ĥrustaljov; Kalle Kniivila; Slavik kaj Puŝtunka; la 
familio Martins-Tuvalkin: Irina, Marta kaj Antonio; Onjo; la 
familio Akimovi: Etulinka, Jevgen kaj Jeneĉka; Erinaco; Vi- 
talik Malenko; Aleksandro Koval; Vladimir Samodaj; Ljoŝa 
Kuznecov kaj kostromanoj; Mikola Ramanoŭski; Konstantin 
Vihrov; Nikolao Gudskov... 

... kaj tre-tre multaj aliaj, kiuj simple ne sukcesis ĝustatempe aliĝi 
al la gratuloj!!! 

ĈION BONAN AL VI, ANDREJ! 












Inter la 5-a kaj 9-a de marto en No- 
vosibirsk pasis la festivalo EoLA-15, kiu 
unuafoje okazis en Siberio. En la festivalo 
partoprenis 53 artemuloj el 8 urboj 
(Irkutsk, Krasnojarsk, Moskvo, Novo- 
kuzneck, Novosibirsk, Sankt-Peterburg, 
Tomsk, Tjumenj). La festivalo pasis vigle 
kaj interese, ĉar ĉiuj urbaj grupoj preparis diversajn kontribuojn por la konkursa kaj koncerta 
partoj de la aranĝo. Estis fakte unika renkontiĝo, en kiu ĉiu veninto partoprenis en iu (eĉ plej 
ofte en iuj) prezento(j). Aparte menciindas la ensemblo de Sergej Bozin el Krasnojarsk, kiu 
prezentis tri diversajn kon- 
certojn; kelkaj muzikistoj el 
tiu grupo krom partopreno 
en la ensemblo mem verkas 
kaj plenumas siajn kantojn. 

Du el ili fariĝis laŭreatoj de 
la kanta konkurso. Impresis 
ĉiujn profesie farita panto- 
mima prezento de Konstan- 
tin Malasaev el Tomsk. A1 
festivalo venis ankaŭ kelkaj 
delongaj siberiaj esper- 
antistoj, kiuj ne aperas en la 
aranĝoj en okcidenta parto 
de la lando. Alia impresa 
parto de la konkursa pro- 
gramo estis kvin teatraĵetoj, preparitaj de la kluboj el diversaj urboj. La mastroj preparis 
(krom ĉio cetera) ornamojn por ses ĉambroj, dediĉitaj al diversaj lingvoj kaj landoj (la ger- 
mana, angla, japana, franca, hispana, rusa ĉambroj); dum la festivalaj tagoj okazis prezentoj 
de tiuj ĉambroj kun rakontoj pri koncerna lingvo kaj lando. Ne mankis ankaŭ ekskurso, me- 
tiejoj, libroservo, bufedo, diskoteko, komunaj kantoj, ludoj, teumadoj kaj babiladoj. Dum la 
festivalo pri ĝi dufoje raportis novosibirskaj televidkanaloj, kies ĵurnalistoj vizitis la aran- 
ĝon. Sube vi povas vidi la liston de laŭreatoj de EoLA-15. 

Garik Kokolija (Moskvo) 



la novosibirskaj organizantoj 



Kanta konkarso 


1. Konstantin Ĥlizov (Krasnojarsk) 

2. Eljvira Nizamijeva, Anĵela Belenko, Marija Belenko (Novosi- 
birsk) 

3. Nina Turko (Krasnojarsk) 

Teatru konkurso 

1. Vinni-la-Pu (Novosibirsk) 

2. Malgranda marvirineto (Novosibirsk) 

3. Si (Krasnojarsk) 

La plej bona virina rolo 

Marija Belenko, Jelizaveta Korŝukova 
(Novosibirsk) - la roloj en “Malgranda mar- 
virineto” 



Maŝa Belenko 



Liza Korŝukova 

La plei bona vira rolo 

Alla Jahina (Rrasnojarsk) - la rolo en “Si” 

Aina distro 

Novokuznecka E-klubo 
Literatura konkurso (deklamado) 

Anastasija Jemeljanova (Novokuzneck) 

EoLetA (premio por infana arto) 

1. Oksana Baskova, Marija Moskvina, Svetlana Sajdulina, 

Zuljfija Sajdulina (Novosibirsk) - pro originala plenumo de la 
kanto “Karteta dometo” 

2. Ljuba Paseĉnikova (Tomsk) - pro deklamado de versaĵo 

Kaj vi povas legi ankaŭ la mallongajn festivalajn impresojn 
de la ĉeforganizantino kaj kelkaj ŝiaj junaj lernantinoj. 

Katerina Arbekova : EoLA-15 pasis... Laŭ mi, 4 tagoj estas 
ege mallonga periodo por tiu ĉi aranĝo. Mi, kiel organizanto, sen- 
tas tion pli akre, ĉar tiu tempo, dum kiu ni preparis ĉion, estis ege 
pli longa. Min ĝojigis homoj, kiuj venis al EoLA, ankoraŭ neniam mi vidis tiom da aktivaj 
partoprenantoj dum festivaloj. Tio signifas ke en Siberio vere loĝas kreemaj homoj, malgraŭ 
relative malgranda kvanto de partoprenintoj (nur 53!) - ĉiu, vere ĉiu, kontribuis al la pro- 
gramo. Mi esperas, ke ni faris ĉion por ke etoso de la aranĝo estu kreiva kaj varma. Mi lacis, 

ege lacis, sed nun mi havas multajn 
amikojn, siberianojn, kiujn mi neniam 
kontaktis dum E-aranĝoj en okcidenta 
parto de Rusio. Mi ĝojas ke EoLA okazis 
en nia regiono, nun ni ne sentas nin iu 
aparta popolo en Esperanta mondo. Kaj 
mi dankas ĉiujn, kiujn venis al nia festi- 
valo kaj faris ĝin gaja, varma kaj interesa. 

Sveta SajdtiHna : Mi ŝatis la koncertojn 
de “Sakura” kaj ĉiujn, ĉiujn esperantistojn! 

Nataŝa Saiina : Mi tre volas veturi al 
EoLA-16 por renkontiĝi kun ĉiuj esper- 
antistoj de la du antaŭaj EoLA-j. 

Anja Arbekova : Mi ŝatis organizadon de diversaj ĉambroj: japana, rusa, hispana, ger- 
mana, angla, franca. Dum EoLA mi trovis multe da amikoj. 

Kseniia Trofimceva : Pleje mi ŝatis partopreni en la teatraĵeto “Malgranda marvirineto” 
kaj spekti la programon de Kostik Malasaev. Kaj ankaŭ al mi plaĉis nia amuza kantado de 
“Jupi-ja” en la manĝejo. 

Zulja Sajdulina : Mi ŝatis labori en la kafejo kaj... ĉion, ĉion, ĉion. Mi tre volas veturi al 
EoLA-16. 

En sekva mimero de REGo estos publikigita granda artikolo de Sergeo Bozin, en kiu li 
rakontas pri EoLA en Novosibirsk, pri aliaj partoprenitaj de li festivaloj, pri historio de sia 
ensemblo, rezonas pri ĝenerala stato de E-kulturo. 



okuloj de la organiiantinoj rondiĝis pro streĉa laboro 

Dum la 28-31-a de marto en Niĵnij Novgorod (NN), en la 
mezlernejo 154 okazis la aranĝo “Strelka-5 ”, en kiu partoprenis 
88 personoj el 7 urboj kun averaĝa aĝo ĉ. 20 jaroj. Laii asertoj de 
la organizintoj ĝi estis la lasta Strelka. Sube vi trovos rakonton de 
la ĉeforganizantino pri tiu ĉi kaj antaŭaj “Strelka”-j kaj im- 
presojn de unu el la partoprenintoj. 

IMPRESOJ KAJ SENTOJ PRI “STRELKA-5” 

La jubilea “Strelka” finiĝis. Mi sidas, pensante, pri kio mi 
devas skribi, pri kio mi volas rakonti, kio estis “Strelka" por ni kaj kio iĝis “Stre/ka-5 ”. 
Verŝajne, mi komencu de !a historio. 

“Strelka” naskiĝis en 1999, kiam EoLA devis esti en Kievo, multekosta, malproksima, 
kaj preskaŭ neniu povis aŭ volis tien veturi. Kaj en januaro min vizitis Dina Kvasova kun 
rondaj timiĝintaj okuloj kaj diris: “Oni volas veni al ni dum la martaj ferioj”. Mi dekomence 
ne komprenis, kiuj “oni”, kien “al ni”, por kiu celo. Sed Dina klarigis, ke “oni” signifis “es- 
perantistoj” (pli konkrete moskvanoj, ivanovanoj kaj dimgradanoj), “al ni” - temis pri NN, 
kaj la celo estis renkontiĝi, ĉar la homoj jam alkutimiĝis ien veturi por la martaj ferioj, sed 
EoLA devis esti en Kievo, multekosta... 

Nia klubo tiam ne funkciis, nur 2-3 knabinoj 
vizitis diversajn renkontiĝojn kaj ĉi tio estis tiom 
malatendita, ke ni... decidis ion fari. Ni estis kva- 
rope - Dina, Lena Straĵnova, Oljga Alekseeva kaj 
mi. Dum la unua semajno de preparado ni trovis 
Larisa Jesenkova, kiu konsentis al ni helpi, kaj mi 
fiere konstatis, ke dum unu semajno niĵegoroda 
klubo kreskis je 25%. 

Miŝa Gindinson proponis la nomon por la niĵegoroda renkontiĝo, kaj - mi ĝis nun ne 
povas kompreni kiamaniere - ni faris la unuan “Strelka”-n. Nia pleja timo estis financoj, sed 
Dina evidentiĝis tiom bona fmancistino, ke ni post “Strelka” eĉ restis kun profito. Gi estis 
186 rubloj, kiujn ni sukcese fordrinkis. Dum tiu gaja drinkado ni trovis, ke al ni ege plaĉis 
tion fari (ambaŭ: drinki kaj “Strelka”), kaj - ĉu ne historia momento? - ni decidis daŭrigi. 

Post tio nia klubo ekfunkciis, al ni venis novaj homoj, ni okupis ejon en radiofakultato 
de la universitato. Tie ni sukcese “loĝis” dum 4 jaroj kaj kunvenas nun ĉiuĵaŭde je la 19.00. 

Tempo flugis, la dua “Strelka” havis grandan sukceson, kaj oni nin invitis al junulara 
TV-programo por prezenti Esperanton kaj la 3-an “Strelka”-n. Mi diris tie multon pri nia 
lingvo kaj kulturo (la intervjuo daŭris 20 minutojn) kaj poste prezentis “Strelka”-n. Mi diris 
jen kion: ““Strelka-3” okazos tie kaj tiam, tien venos la plej famaj esperantistoj el multaj ru- 
siaj urboj, kaj ĝi daŭros “non-stop” dum tri tagoj”. Tiun programon mia edzo spektis en 
kompanio de siaj amikoj, kiuj, laŭ liaj vortoj, preskaŭ falis senvive. “Ha, - diris ili, - nun ni 
scias, kiu organizaĵo estas la plej “kruta” en Rusio: esperantistoj. Ili el televidilo informas: 
“Strelka”-n ni havas! “Aŭtoritatoj” el la tuta Rusio venos, kaj tiu ĉi “gop-stop” daŭros dum 
plenaj 3 tagoj.” 

Post la tria “Strelka” ni komprenis, kiel facile estas organizi E-aranĝojn, kaj iu, eble eĉ 
mi, demandis: kial do ne gastigi OkSEJT-on? Sed ĉi tio devas esti alia rakonto. 

Post OkSEJT neniu en la klubo ial deziris almenaŭ ion fari. Preskaŭ ĝis marto mi estis 
certa, ke “Strelka-5” ne okazos. Kiam mi demandis Lena-n, ŝi respondis, ke “... mi ne iĝis 
maljuna, sed mi ne plu prizorgos bufedejon”. Ankaŭ Dina diris sendube: “... certe mi ne iĝis 
maljuna, sed mi ne plu prizorgos financojn”. Mi kun mi mem kutime ne parolas, sed kiam 


En aŭgusto 2003 okazos du la plej 
popularaj someraj E-aranĝoj en nia 
lando - OkSEJT kaj ^RET. Pri 
OkSEJT-43 vi povas legi en la lasta 
kovrilpaĝo de tiu ĉi numero. La 
informleteron pri RET-03 vi ricevos 
kune kun tiu ĉi gazeto. 

mi provis demandi mian inteman voĉon, mi aŭdis preskaŭ la samon: "... mi certe estas ege 
pli juna ol ili, sed...”. Sed dum tia longa periodo en nia klubo aperis novaj homoj. Kaj Diana 
Sakajeva, kiu de septembro volis renkonti esperantistojn en NN, diris: “... eble mi prizorgos 
la bufedejon”. Kaj Lena Kostina diris: “mi mem invitis aliurbanojn kaj mi kun plezuro al ŝi 
helpos”. Kaj Polina Vasilejko rigardis min de ĉiuj 150 centimctroj de sia staturo kaj anoncis: 
“Mi VOLAS prizorgi la financojn!” Mi eĉ post tio dubis: 16 jaroj - kiuj flnancoj, kiu 
bufedo! Sed, “kiam la partio diras, komsomolo ĉiam respondas - jes”. Kaj ni pretigis la pro- 
gramon de “Strelka-5” dum 2 semajnoj. Karaj, kiel facile estas fari ion, kiam oni faras tion 
la kvinan fojon! Kaj iu, eble eĉ mi, demandis - kial do ne gastigi...? 

... ne, nun mi estas saĝa - ĉi tio estos absolute alia rakonto. 

Nun la jubilea “Strelka" fmiĝis. Mi sidas, pensante, pri kio mi devas skribi, pri kio mi 
volas rakonti, kio estis “Strelka”por ni kaj kio iĝis “Streika-5". Verŝajne, mi daŭrigu per la 
statistiko. 

Dum ĉi jaroj “Strelka” iĝis por 118 homoj la unua Esperanto-renkontiĝo. 58 esper- 
antistoj vizitis NN unuafoje, veninte al “Strelka”. Ciujn “Strelka”-jn vizitis 7 homoj, inter ili 
estas unu aliurbano - Sergej Zatulov. En ĉiu “Strelka” partoprenis moskvanoj, dimitrov- 
gradanoj kaj ivanovanoj. La geografio de “Strelka” inkludas ankaŭ Jaroslavlj, Uljanovsk, 
Ceboksari, Novoĉeboksarsk, Kazanj, Kineŝma, Kohma, Kovrov, Kostroma, Tverj, NN kaj 
regiono: Dzerĵinsk, Bor, Kstovo, Selekcija. La plej junaj “Strelka”-anoj preskaŭ neniam es- 
tis pli aĝaj ol 2 jaroj: 1 - Ĵeneĉka Akimov (1 jaro kaj 9 monatoj), 2 - Tjomka Gindinson (10 
monatoj), 3 - Jan Golubencev (3 monatoj), 5 - Bclka Kozlova (1 jaro kaj 7 monatoj). 

Pri “Strelka” ĉiam multe skribis amaskomunikiloj; ĉi-jare oni nin eĉ ne demandis pri da- 
toj aŭ situo de “Strelka” kaj mi nur postfakte eksciis, ke unu gazeto publikigis anoncon de 
“Strelka” kaj, malgraŭ ke ni neniun invitis, 3 ĵumalistoj venis al nia renkontiĝo. 

Inter la plej sukcesaj programeroj de “Strelka” estis preskaŭ ĉio, kion ni proponis: 
manlabora bloko: dekorado de boteloj, vestaĵo por fenestroj (Jana Kozlova); danca bloko: 
rokenrolo (Ljoŝa Kozlov), valso (ge-Zatulov-oj), strangaj dancoj, diskoteko; teatra bloko: 
“Du pudeloj” fare de la teatra studio “Listopad”, “Arbo” fare de la teatra studio de panto- 
mimo kaj plastiko “Dihanije” + komuna koncerto; trejnada bloko: “Misio”, “Trejnado de ak- 
tora majstreco” (Irina Kuĉina); sporta bloko: “uŝu” (Oleg Makarov), jogo (Natalja Smir- 
nova), korbopilko; muzika bloko: “Muziko de la 20-a jarcento”, “Ĵazo - de kaj ĝis” (Polina 
Vasilejko); ekskursa bloko: “Mizerkvartaloj de NN” (Aleksej Zapalov). 

Ci-jare “Strelka” havis sponsoron. Kio min iomete ŝokis: kiam mi petis la donacojn por 
tiuj, kiuj laboris dum tiuj ĉi jaroj, li - la sponsoro - ne diris “jes” aŭ “ne”, sed demandis 
“kiom?” kaj poste surpriziĝis: “kial tiom malmulte?”. Kaj li mem proponis alian sumon. 
Verŝajne ni meritis... Nia klubo dankas ĉiujn, kiuj iam helpis al ni fari “Strelka”-jn aŭ parto- 
prenis en ili. 

Do. “Strelka” la kvina, jubilea, la lasta - sukcesis. Gi estis sendorma (mi havis nur 4 
horojn da dormado dum 3 tagnoktoj), freneza, printempa, bonetosa, romantika, gaja kaj 
iomete trista. Kion fari - ĉio bona iam finiĝas. Por ke povu komenciĝi io nova. 

Jelena Akimova (Etulinka ) 

ĈU LASTA “STRELKA”? 

Plaĉas al mi “Strelka”. Generale. Kaj plene. Ankaŭ la homoj, kiujn mi povas renkonti 
nur tie. Gia malrapida, preskaŭ pigra fluo. Giaj psikologiaj trejnadoj kaj strangaj dancoj. Ci- 
naj batalartoj-gimnastikoj kaj jogoj. Teatraj prezentadoj kaj majstro-klasoj. Kantadoj laŭron- 
daj kaj prelegoj priĵazaj. Manĝejaj babiladoj kaj rondaj tabloj. Intelektaj kaj moviĝaj ludoj. 
Laciĝis mi tie pro sendormo. Car mankas la tempo por dormi. Troviĝas multe da aliaj, pli in- 

teresaj, aferoj. Tamen laciĝo pasas, sed la impresoj kaj la spertoj restas. 

Kaj jen kion originalan ĉi-jare elpensis Etulinka, la animo de “Strelka”-j: disdonis po 
unu bildkarto de NN al ĉiu partoprenanto de “Strelka”, petis skribi sur ili siajn adresojn, kaj 
poste doni la bildkarton al tiu homo, de kiu oni volas ĝin ricevi (jam kun iu teksto de tiu 
homo)! Brilege! Tiu ĉi - i.a. jubilea, kvina - “Strelka” por mi estas kvazaŭ tia granda bild- 
karto de la NN-a E-klubo “Capelo”, de tiuj homoj, kiujn mi ege-ege ŝatas kaj amas. Kiuj fa- 
ris tiun ĉi “Strelka”-n por ni (kaj por si). Pro kio al ili nemezureblan dankon! 

Kaj malgraŭ tio, ke oni nomas tiun “Strelka”-n la lasta, mi kredas, ke sekvajare ĝi de- 
nove okazos. Nu ne povas ne okazi! 

Oĉjo Dadaev (Moskvo) 

PRIMAVERO EN TOBOLSK 

Dum pluraj jaroj en la Urala regiono ne okazis E-renkontiĝoj. La aktivado en urboj kaj 
kluboj estas pasiva, dum en la lando rimarkeblas diverskampa revigliĝo en la esperantista 
medio. Antaŭ multaj jaroj estis bonega ekzemplo: REVU - Rcnkontiĝoj de Esperantistoj de 
Volgio kaj Uralo. Ilin aktive partoprenis entuziasmuloj el grandega areo de Perma, Sverd- 
lovska, Tjumena, Celjabinska, Samara regionoj, Baŝkirio. Oni kutime renkontiĝis por du 
tagoj printempe kaj aŭtune kaj interese kaj utile pasigis la tempon. Pluraj el tiamaj aktivuloj 
estas ankaŭ nun en tre aktiva fonno. 

Ni proponas kunordigi kaj revigligi la iaman regionan agadon, fari ĝin interesa kaj loga 
kiel por spertuloj, tiel por novaj esperantistoj. La brila sukceso de la pasintjara RET-02 (Ru- 
siaj E-Tagoj) apud Kovrov donas kuraĝigan ekzemplon. Tial ni invitas ĉiujn adeptojn kaj 
amikojn de Esperanto partopreni en la nova regiona renkontiĝo por ĉiuj aĝoj, kiu okazos en 
Tobolsk dum 01-02-a de majo 2003. La 
renkontiĝo estas destinita por ĉiuj, kiuj 
volas pasigi du interesajn tagojn en amika 
E-rondo en la iama ĉefurbo de Siberio, an- 
tikva belega urbo, fondita en 1587. Gi 
havos la temon “Regiona agado: direktoj 
kaj perspektivoj”. 

En la programo: Konferenco pri la 
ĉefa temo (gvidas la estrarano de REU pri 
la regiona agado Viktor Kudrjavcev); Prezento de la nuna stato de E-movado en Rusio: 22-a 
Rusia Esperantista Kongreso, 19-a REU-konferenco, decembro 2002, atingoj kaj perspek- 
tivoj; Panoramo de rusiaj Esperanto-gazetoj kaj rusiaj gazetoj pri Esperanto; Klubo de le- 
gantoj: renkontiĝo kun la redaktoroj de la revuo “Komencanto”; Panoramo de esperantistaj 
rendevuoj (Rememoroj pri OrSEJT-24, Tjumeno 1982; OrSEJT-33, Tjumeno 2001; aliaj E- 
renkontiĝoj); Ekspozicio de esperantaĵoj (bonvolu veni kun albumoj, fotoj, klubaj murgaze- 
toj, gazetartikoloj, revuoj, afiŝoj, sonkasedoj, KD-oj, aliaj eksponindaj esperantaĵoj); Libros- 
ei"vo; Didaktika programo por novaj esperantistoj (Dilara Gadirova, Vladimir Opletajev); 
Amika vespero kaj koncerto (konkursoj, skeĉoj, lingvaj kaj societaj ludoj fare de ĉiuj par- 
torpenontoj); Ekskurso tra la historia centro de Tobolsk kun vizito de Kremlo, muzeo de de- 
cembristoj, lokoj ligitaj kun la lasta rusia caro, katedraloj kaj aliaj vidindaĵoj; Vizito al To- 
bolska teatro (Dilara Gadirova). 

Agrabla surprizo! Venos Anatolij Radajev el Samara, konata aŭtoro, gitaristo kaj kanti- 
sto, kun kies akompano ni ĉiuj povos rememori kaj kanti niajn komunajn kantojn! 

La kondiĉoj: loĝado en turista stacio kun minimuma komforto (malvarma akvo), en tre 
varma amika atmosfero kaj modera prezo - nur 60 mbloj por tagnonkto (dezirantoj povos 
antaŭmendi hotelon); aliĝkotizo (pagenda surloke) - 70 rubloj; manĝado - matenmanĝojn 


La 15-16-an de marto en Uljanovsk sub pa- 
troneco de la urba administrejo okazis granda 
intelektluda turniro, kiun partoprenis ankaŭ la 
teamo “Esperanto” gvidata de Jurij Karcev. 
Laŭ rezultoj de la tumiro ĝi okupis lokon meze 
de la ranglisto (pli ol 50 teamoj el diversaj ur- 
boj de Rusio kaj proksima eksterlando) - 
laŭdinde por debutantoj! 

kaj vespermanĝojn preparas la partoprenantoj mem en la turista stacio, tagmanĝo laŭ deziro 
kaj interkonsento kostas 20 rublojn. 

Dezirantoj partopreni en la aranĝo kontaktu la organizantojn: Dilara Gadirova (Tobolsk, 
tel. (34511) 64484; rete <dilaratobolsk@yandex.ru>); Viktor Kudrjavcev (Jekaterinburg, 
<komencanto@r66.ru>); Vladimir Opletajev (Surgut, <nordovlop@mail.ru>). 

Bonvenon al Tobolsk! 

HIERAfl-1 

La 01-04-an de majo en la antikva Rusia urbeto Suzdalj okazos HIERAŭ-1 (Hlstoria Es- 
perantista Renkontiĝo Aŭtentika; alia varianto - Hlstoria Esperantista Renkontiĝo Aŭ... Aŭ 
kio? Pensu mem! ). Gi havas temon “Kanto de Kantoj”, ĉar partoprenontoj ekscios, kiel oni 
AMIS dum diversaj pcriodoj de homarhistorio, - en Antikvaj tempoj, Mezepoko, Rene- 
sanco, dum Galanta Jarcento kaj Epoko de Romantismo. Nur dum HIERAŭ vi povos amin- 
dumi laŭ epoka etiketo... kaj multon alian! Partoprenkotizo -100 rub., loĝado - ĉ. 70 rnb. 
por unu tagnokto. Kontaktu la organizantojn: <iv_teamo@mail.ru>, 
<sony@mail.icomtex.ru>. 

Sonjo Sejnina (Ivanovo) 

ANKORAŬ DU ARANĜOJ EN UKRAINIO 

Ci-jare ĉiuj esperantistoj denove estas invitataj partopreni en la Renkontiĝo de Esper- 
antista Junularo (REJo-2), organizata de Societo por subteno kaj defendo de ukraina kulturo 
“ESPERO”, E-klubo KARE kaj junulara societo KEJS. La aranĝo okazos dum 30.06- 
06.07.2003 apud Kievo, en la sama loko kiel pasintjare. Akceptataj estas ĉiuj, kiuj konsid- 
eras sin juna, sendepende de la lingvonivelo - eĉ nulaj komencantoj (pri ili zorgos spertaj 
instruistoj). Kie ankoraŭ povas homoj tiel bone infektiĝi per “verda viruso”, se ne en E- 
renkontiĝo? 

La partoprenkotizo varias depende de la aĝo de 140 ĝis 190 ukrainiaj hrivnoj por 
amasejo, kaj de 220 ĝis 275 hrivnoj por loĝado en 2-3-litaj ĉambroj. La kotizo inkluzivas 
aliĝon, manĝojn, loĝon kaj la programon. Nuna kurzo estas ĉ. 6 rubloj por unu hrivno. 

Por la programo estas atendata la fama “Studio P” - teatra trupo el Pollando (partopren- 
intoj de IJK-51 verŝajne memoras ĝin), spektaklo “Vi, mi kaj... pupisto” far Kieva pupteatro, 
modemigita unika E-kurso de V.Soroka “Septima” kaj koncerto de lia ensemblo kaj aliaj in- 
teresaj programeroj. Estus ege bone, se iuj el vi venus al nia renkontiĝo prepariĝinte laŭ la 
temo “Esperanto - kulturperanto”. Cu Rusio ne havas kion montri? 

Estas unika sistemo de rabatoj: vi povas partopreni en la renkontiĝo TUTE SENPAGE! 
Jen estas la preskribo: korespondu, amikiĝu, invitu partopreni en REJo la malnovajn kaj no- 
vajn amikojn! Por ĉiu Via amiko, veninta el Okcidenta Eŭropo Vi ricevos rabaton - 25%, 
sed por 3 - senpage! Por ĉiu Via amiko, veninta el Mezeŭropo Vi ricevos rabaton-20%, sed 
por 4 - senpage! Kun superaktivuloj ni pretas trakti kompenson de la vojelspezoj. AKTIVI 
ESTAS PROFITE, ĈU NE? 

Kontakteblecoj: Mikaelo Lineckij, p/k 91, UA-04201 Kievo-201, Ukrainio; tel. (380-44) 
4320743; rete <rejo@ukr.net>. 

Krome, antaŭ aŭ tuj post (estas tri periodoj) REJo-2 ĉiu deziranto estas invitata al Polta- 
vio por partopreni en somera infan-familia Esperanta tendaro "Arĝentaj poploj”, organizata 
de Intemacia Junulara Krea Unuiĝo GAUDEAMUS (partoprenintoj en REJo ĝuos 25%-an 
rabaton en “Arĝentaj poploj”); kontaktadreso <pigoj@yahoo.co.uk>. 

Pliajn informojn pri ambaŭ renkontiĝoj vi povas vidi en <www.espero.kiev.ua> (la m- 
briko “Aranĝoj”). NI LABORAS POR VI! 


6 



Prof. Mahomet Isaev 

DE VILAĜO AL ĈEFURBO 

(daŭrigo, vd la komencon en REGo 1(14), 2003) 

Por interlingvistika laboro gravis ekzisto de la 
Problema grupo pri interlingvistiko en nia Instituto 
de lingvoscienco. La fondinto kaj motoro de la 
grupo estis Eŭgeno Bokarjov. Sed ankaŭ aliaj 
bonaj interlingvistoj multe kontribuis. Mi nomu 
Sergeon Kuznecov. Ne tuj mi lin akceptis kiel 
veran helpanton - li komence rilatis al Esperanto 
kiel al nur unu el pluraj lingvoprojektoj. Min tio 
indignigis, ĉar Esperanto estas ne unu el projektoj, 
eĉ ne Ido, sed vere plenvalora lingvo. Sed post 
multaj akraj diskutoj, sub influo de nia kolektivo 
esperantisto kaj faris multon interesan. 

Mi sukcesis verki kaj eldoni kelkajn librojn pri Esperanto. En la akademia Instituto de 
orientologio oni lanĉis la libroserion “Lingvoj de la mondo”. Kun helpo de Nikolaj 
Borisoviĉ Zubkov - ĉarma homo kaj bonega esperantisto, kiun mi adoras - ni sukcesis 
trabati tie la lokon ankaŭ por Esperanto. Sed, kiel oni diras, iniciato estas punenda. Kaj oni 
al mi diris: se vi volas, do verku mem. Kaj al mi tio estis necesa, ĉar mi al la lingvo venas de 
la scienco. Tio estas unu vojo, la alia vojo estas de la praktiko. Veni de la praktiko estas, 
certe, granda plezuro. Mi en la kurso de la praktiko venis. Sed al mi estis interese sekvi la 
lingvistikan sistemon de Esperanto. Kaj rni kun granda inspiro verkis la libreton, kaj kun 
konscio, ke mi faras por Esperanto kaj interlingvistiko utilan servon. Tiel aperis la libro. 

Kaj konceme la lemolibron, kies kunaŭtoro mi fariĝis, estis alia historio. Komence mi 
simple konsiladis al Zinaida Semjonova, kiu kolektis materialojn. Estis kelkaj variantoj. Ni 
entuziasmiĝis, ĉiam pli profundiĝis, kaj foje ŝi al mi diris: “Mahomet Izmajloviĉ, estu ĝi via 
lernolibro. Vi tiom multe faras”. Mi diris: “Neniukaze!”. Kaj ni longe diskutis, kies libro ĝi 
estas, ĉu ŝia, ĉu mia, kaj fine decidis: estu ĝi komuna. Tarnen mi opinias, ke de ŝia flanko 
estis kontribuita tiom granda laboro kaj sperto, kaj de la mia - nur aranĝo kaj korekto de 
kelkaj tekstoj (ĉar mi pli bone komprenis, kion eblis presi en tiamaj cirkonstancoj), ke ŝi, 
kiel la aŭtoro, multe pli gravis. Kiel ajn, la libro aperis, kaj mi ĝojas, ke ĝi iun utilon alportis. 

Poste mi dudirekte okupiĝis pri Esperanto: de pure scienca vidpunkto, ĉar min, kiel 
lingviston, tio tre interesis; kaj de la alia vidpunkto - kiel filozofo - ja la lingvo, kiel 
evidentiĝas, povas esti farita surbaze de aliaj lingvoj. Kaj Esperanto aspektas plej perfekta, 
kvankam mi vidis dekojn da aliaj novaj projektoj. Mi opinias, ke tiuj dek jaroj, kiam mi estis 
prezidanto de Asocio de Sovetiaj Esperantistoj, estis la plej fruktodonaj kaj por mia animo, 
kaj por mia ekzisto kiel lingvosciencisto. 

Apartan intereson elvokas, rni opinias, tio, kiel aperis la Asocio. Por historio mi volas 
nepre pri tio rakonti. Okazis, ke oni foje vokis min al la scienca fako de CK de KPSU - tien 
oni nur vokadis, ne invitadis - kaj proponis verki mallongan raporton por la fako. Car, kiel 
mi poste eksciis, ĉiuj fakoj funkciis laŭ mendoj de Andropov, kiu tiam estris la Komitaton 
pri Stata Sekureco. Ne tre ofte en mia vivo, sed okazis, ke antaŭ mi aperadis la demando: ĉu 
mi ion prezentas kiel vera homo, kaj tiam mi diru la veron, aŭ mi estas nenio kiel homo, kaj 
hipokritu. Mi sciis, ke mi riskis, sed decidis diri la veron. Mi skribis, kion mi pensis - de la 
modema vidpunkto, verŝajne, ne multe, tamen... Mi skribis: “Kiu bezonas, ke centoj, aŭ eĉ 
miloj da junaj homoj, tre scivolaj, aktivaj, sentu sin disidentoj, kial, anstataŭ subteni ilin, 
rilati al ili kiel al disidentoj? Kiu bezonas tion anstataŭ uzi tian rimedon, kia estas Esperanto, 



Kuznecov fariĝis vera interlingvisto- 

anstataŭ uzi ĝin intemaciskale?” Ktp. Mi donis tiun raporton en la fakon. Tie laboris iu 
Ivanov, tre ĉarma homo, sed ja li estis en CK, kaj faris sian aferon... Kaj li diris: “Iom tro 
kmde, sed ni rigardu...” Mi ion refaris, plifortigis la sciencan aspekton, kaj la tro indignan 
intonacion forigis. 

Pasis, ŝajne, 4 monatoj, aŭ eĉ duonjaro. Vokis min Ivanov. Kaj, min mirigis, ke li 
ekstaris, prenis min je la brako, demandis, kiel mi fartis, proponis kafon. Mi ekmaltrankvilis 
- kion tio povas signifi? Kaj subite li diris: “Ni gajnis! (Nu, rimarkindas tiu “ni”!) Nia 
raporto trafis al la plej-pleja. Kaj Andropov pozitive rilatis. Jen kio estas decidita”. Kaj li 
donis al mi decidon de la Sekretariaro de CK sur unu paĝo. Mi rigardis du-tri foje, sed jam 
nenion vidis, en tia stato estis. Sed mi komprenis, ke ĝi estas pozitiva decido. Mi trovis 
miajn proprajn frazojn: “Anstataŭ ol helpi al la junularo, oni ĝin tenas en tia stato ke faras el 
ĝi artefaritajn disidentojn”, ktp., kaj fine - la decidon: “Unue - krei Asocion de sovetiaj 
esperantistoj, due - organizi la konferencon, trie - prepari la gvidantaron”. Mi demandis: 
“Cu licas reskribi?” Li respondis: “Reskribi ne licas, vi povas tion ĉi nur ekmemori”. 

Mi foriris, longe iris piede, necesis ĉion digesti, kun iu pridiskuti, sed al mi estis dirite: 
“Dume silentu. Vi ĉion legis, kion skribis ni kun via helpo”. Ja vere, tie estis skribite: la 
decido laŭ la raporto de Scienca fako de CK (nu, vere - ja ne Isaev tion skribis!) - sed ni 
ambaŭ sciis, kion tio signifas. Post kelka tempo oni min invitis kaj diris: ni pridiskutis. Mi 
tiam estis ankoraŭ sufiĉe juna homo. Ili diris: “En Akademio de la sciencoj ni konsultiĝis, 
kaj tie oni proponis ke vi estu prezidanto de la asocio”. Mi diris: “Neniukaze! Ni havas tiom 
da elstaraj esperantistoj! Kaj mi estas nur apud Esperanto. Mi Esperanton amas, sed mi 
havas la ĉefajn okupojn, ktp”. Mi proponis kaj Armandon, kaj Danovskij-on... “Bone, 
pensu”. Kaj post semajno oni al mi telefonis: “Ni proponos vin”. 

Jen tiel oni min elektis. Kaj mi ĝis nun ĝojas pro komunikado kun la plej bonaj 
esperantistoj, kaj kun esperantistoj ĝenerale, ĉar tio estas la popolo, la agantoj, kiuj amas 
sian aferon kaj faras por la afero ĉion - kaj la materian, kaj la spiritan. Hodiaŭ miaj vortoj ne 
sonas, ĉar hodiaŭ ĉiu volas tuj ricevi por sia laboro ion. Tiam estis pli facile, sed ankaŭ... Ne 
plu estas tiaj homoj, kiel David Lvoviĉ Armand, Semjon Podkaminer, Nikolaj Danovskij - 
la plejado de la plej belaj homoj. Mi estas edukita en la spirito de la socialismaj ideoj, kaj 
opinias, ke la komunisma socio, kiu estos iam, diferencos de la nuna nur per nobleco, pureco 
de interrilatoj, senpereco. Cion tion mi vidis ĉe miaj kolegoj, kiuj ĉiam estis tiom ĝojaj, ke 
oficiala E-movado ekzistos! A1 mi, laŭ la kaŭkaziaj kutimoj, estis ĝene, kiam Armand diris: 
“Kiam al vi veni, kiam al vi helpi ĉion fari?” Podkaminer el Leningrado alvenadis, aŭ ni al li 
veturis - nun tiaj aferoj ne okazas, bedaŭrinde. 

Mi, eble, ne estis iu elstara esperantisto, aliaj personoj min superis. Sed kiam mi estis 
prezidanto de ASE, mi opiniis mia tasko ĉiam plifaciligi agadon de la aliaj, kiuj, laŭ mi, pli 
valoris ol mi - ebligi agadon de Danovskij, de Podkaminer, de aliaj... Oni ne scias, kaj bone 
ke ne scias, kiom multe kaj akre mi diskutis kun gvidantoj de SSOD, kaj multon sukcesis 
atingi. Certe, oni atendis pli, sed mi sukcesis persvadi tiujn gvidantojn pri tre multaj gravaj 
tiutempe aferoj. Bedaŭrinde, multajn aferojn ni simple ne povis atingi tiutempe. 

Kio min profunde senrevigis, kial mi ne balotiĝis dum la lastaj elektoj en ASE, estis la 
konduto de junaj gvidantoj, ĉefe el Baltio kaj Transkaŭkazio. Ili pledis por E-movado en 
Litovio, Estonio, Kartvelio, Ukrainio, ankoraŭ ie... Mi tute aliaspekte vidas Esperanton. 
Esperanto estas fenomeno, kiu nin unuigas, ne disigas. Sed pluraj el ili pro tia “separatismo” 
en E-movado havis materialan subtenon de siaj rondetoj en siaj lokoj. Ekzemple, la litovoj al 
mi diris: “Se ni plu tiamaniere, en la tutsovetia skalo, laboros, nin neniu subtenos. Nin ne 
komprenos niaj gvidantoj”. 

Kaj rezulte E-movado en plejparto de lokoj ege malfortiĝis - eble ĉie, krom Litovio kaj 
Ukrainio. Ni - Samodaj, mi - en la, tiel diri, “centro”, havis unu pensmanieron, kaj la alian 




- homoj el diversaj lokoj. Nu, la litovoj ne malgajnis, ĉar havis fortegan organizaĵon, kaj 
povis funkcii kaj surloke, kaj en la centro, sed ĝenerale al esperantistoj okazis la samo, kiel 
al ĉiuj sovetianoj. Ni ne estis pretaj al tia falo. Se niaj gvidantoj (mi ne volus enmiksi 
politikon, sed sen politiko ne eblas), kiuj ekdeziris cntombigi socialismon kaj transiri al la 
merkata socio, elektus la pogradan vojon, kiel, ekzemple, en Cinio, do falo okazus nek en la 
materiala rilato, nek en la spirita. Mi nenion kontraŭ la merkata socio havas, sed la vojo estis 
erara. Kaj nun estas la falo. Kaj mi pensas, ke al ni nun estas pli komplike integriĝi en la 
intemacian movadon, ol kiam ni komencis restarigi tiujn kontaktojn. Tiam ni havis subtenon 

- SSOD nin sendadis eksterlanden. Nun oni vojaĝas ja, sed ne organizite, kaj ne nepre trafas 
al internaciaj renkontiĝoj la plej valoraj homoj. Kaj mi opinias, ke por ekssovetiaj 
respublikoj estus bezonata iu kunordiga centro por la plej ĝeneralaj E-demandoj - historio, 
teorio kaj praktiko de E-movado, por scii kio kie estas... 

Certe, ĝenerala kunordigo pere de UEA estas bona afero, sed devas esti ankaŭ, por pli 
sukcesa laboro, iu subnivelo. Ja ni, en KSS kaj Baltio, havas plurajn komunajn problemojn, 
iuj kulturaj tradicioj estas komunaj, kaj antaŭ ol ni fariĝos veraj eŭropanoj, pasos historiaj 
epokoj. Kaj ni prepariĝu al tio kune. Kaj ankaŭ tiam - kaj des pli tiam - ni tutegale estos 
kune. Ni devas pensi, ekzemple, pri terminologio. Kiel fakulo-lingvisto mi pri tio pensas. 
Ekzemple, kion fari pri nomoj, toponimio ktp.? Antaŭe oni almenaŭ en krampoj nepre 
skribis, kiel prononci iun naciskribitan nomon, nun oni, laŭ miaj observoj, ne plu tion faras. 
Kiel enkonduki terminojn por novaj realaĵoj? Esperanto estas instmmento memakriĝanta, 
sed helpi al tio nepre necesas. Necesas komuna laboro por tio. 

Kio tute ne koincidas kun Esperanto, estas naciismo. Homo, kiu manifestas naciismajn 
ideojn, por mi kiel esperantisto ne ekzistas. Ankaŭ en la lingvoscienco nun estas tiuj 
tendencoj. Ekzemple, disvastiĝas teorio, ke ĉiu lingvo estas aparta pensmaniero, kaj plena 
kompreno ne eblas. Sed la lingvo estas ne primara, sed sekundara, ĝi estas nur reflekto de 
tio, kio estas en la menso. Kaj la mensoj de la homoj estas la samaj, kaj ĉiu lingvo povas 
reflekti ĉiujn nuancojn, kion pmvas la ekzisto de Esperanto mem. Sed ni devas iom zorgi, 
iom kontroli evoluon de Esperanto por ke ĝi ĉiam pli akriĝu kiel esprimilo de la penso, kaj 
tion oni devas fari kune, havante komunan kunordigan centron, kiu nenion diktu, sed estu 
vere aŭtoritata kaj influu per la aŭtoritato. 

Bedaŭrine, la nuna epoko ne laboras por Esperanto. Iam estis pli da ebloj, kiujn ni ne 
sukcesis uzi, por pli vasta enkonduko de nia lingvo. Min, ekzemple, foje petis pri renkontiĝo 
la fama kibernetikisto akademiano Aksel Berg. Mi venis al li. Li diris al mi: “Cu via 
Zamenhof estis dio?” “Pri kio temas?” “Ni donis al niaj kalkulmaŝinoj (tiam tiel nomiĝis 
komputiloj) la taskon krei novan facilan lingvon por la scienco. Sed ĉiam ni ricevas lingvon 
malpli bonan ol Esperanto”. Mi tiam diris: “Sed ĉu vi neniam donis al viaj maŝinoj taskon 
inventi Periodan tabelon? Cu eblus? Grandaj homoj, geniuloj, havas momentojn de 
revelacio, kiam ili trafas preskaŭ ĝuste la celpunkton. Zamenhof trafis la punkton. En la 
lingvo estas tio, kio necesas; en la lingvo ne estas tio, kio ne necesas”. Kaj li al mi diris: “Mi 
ne scias, kion pensas viaj sciencistoj, po kiom da lingvoj ili scias, se ial ili opinias, ke la 
lingvo de estonta komunismo estos la rusa. Ne havas tiurilate la rusa perspektivon”. Kaj ni 
interkonsentis, ke la lingvo de la scienco fariĝu Esperanto, kaj sciencaj publikaĵoj fariĝu 
dulingvaj - paralele en la nacia lingvo kaj Esperanto. Kaj li planis, ke Ĥruŝĉov fam tian 
dekreton, preparis la projekton. Sed ĝuste tiam Ĥmŝĉov estis demisiigita. Ja en tiuj 
problemoj rolo de la personeco estas tre grava, kaj lia dekreto pri nepra verko de sciencaj 
artikoloj paralele en la msa kaj Esperanto povus principe ŝanĝi la situacion. 

Kaj tiurilate tia “voluntarismo” povas esti pli utila ol “demokratio”. Jen, ekzemple, 
Lenin siatempe reformis per dekreto la ortografion. Kaj poste, ankaŭ nun, kiam bezono pri 
reformo de la ortografio estas ne malpli granda, oni komencas pridiskuti ĝin en la socio. Jen, 

granda sciencisto Vinogradov preparis brilan reformon. Hazarde eksciis Aĝubej, kaj 
publikigis. Komenciĝis brao, diversaj verkistoj ekprotestis pro diversaj kaŭzoj... Kaj neniaj 
reformoj okazis. Se projektojn de kosmoŝipoj oni prezentus por tutpopola pridiskuto, neniu 
kosmoŝipo iam startus. Ankaŭ la lingvoreformoj estas afero de fakuloj. 

Mi feliĉas, ke mi sukcesis dum mia vivo multe kontakti kun brilaj esperantistoj. 
Unuavice temas pri Bokarjov. Kun li mi renkontiĝis tre ofte, ofte vizitis lin hejme. Kaj li 
ŝatis kun mi paroli, pridiskutis kun mi la vortaron... Eble li simple bezonis iun 
kunparolanton, ĉar vivis en la lastaj jaroj de sia vivo sola, sed por mi tiuj konversacioj tre 
gravis. Li estis granda persono, kaj mi opinias, ke por esperantistoj estas devo organizi 
Bokarjovajn prelegojn. Ankaŭ Podkaminer estis historia persono. Li min flamigis per sia 
pasia temperamento, kiun li enmetis plene en E-movadon. Li bone direktis nin ĉiujn, instmis 
kontakti gravulojn, de kiuj povis dependi sorto de Esperanto-movado, sen konfrontiĝo; tiel, 
ke ili al ĝi bone rilatu. Danovskij estis tre saĝa persono. Ni ofte kontaktis, ĉar loĝis apude. Li 
ofte estis ĉe mi hejme, kaj mi ĉiam regalis lin per tagmanĝoj, ĉar al mi ŝajnis, ke li estas 
eterne malsata - sed ĉiuokaze estis plezuro, kiam li venis. Li estis brila persono, kaj lia sorto 
por mi ne komprcneblas. Car li ial ne sukcesis vere disvolvi ĉiujn siajn talentojn. Homo, 
fanatike sindona al Esperanto, pro tio li foje eĉ suferis. Alia grandulo estis Armand - fama 
geografo, atinginta multegon en sia fako, kiam temis pri Esperanto, ĉiam helpis. Kaj lia fma 
forpaso estis granda perdo por la movado. Tre ĉarma homo, de kiu, laŭ mi, necesas lerni la 
sindonecon, estas Nikolaj Zubkov. Ciam por Esperanto li ĉion faris, kion povis. Ciuj ili 
devas esti modelo por ĉiuj esperantistoj pri la vera esperantisma konduto - ĉion fordoni al 
Esperanto, ne peni nur ricevi ion de ĝi, sed fordoni. 

la rememorojn registris N.Gudskov kaj A.Junusov, esperantigis N.Gudskov 


Vigla, juna, ĵus-diplomita revizoro dungiĝis al la Imposta Departemento. Ekscitiĝinte, 
ĉar li komencas ĉasi potencajn krimulojn, li estis iom konstemita kiam lia unua tasko estis 
revizori rabenon. Inspektado de la kontoj kaj la impostaj registroj estis sufiĉe rekta afero, kaj 
la rabeno evidente estis ŝparema, do la junulo decidis amuzi sin embarasante la rabenon. 

- Rabeno, - li komencis, - mi notis ke vi aĉetas multe da kandeloj. 

- Jes, - respondis la rabeno. 

- Nu, rabeno, kion vi faras pri la kandelaj restaĵoj? - li demandis. 

- Bona demando, - la rabeno diris. - Fakte ni konservas ilin ĝis kiam ni havas sufiĉe da 
ili, tiam ni sendas ilin al la kandelisto. Kaj de tempo al tempo li sendas al ni senpagan ska- 
tolon da kandeloj. 

- Hmm..., - respondis la revizoro, desapontita pro la praktika respondo al lia nekutima 
demando. Do, li pensis ke li daŭrigu per sia ofendema maniero. 

- Rabeno, kio pri ĉiuj ĉi aĉetoj de maco? Kion vi faras pri la pecetoj de maco? 

- Ho, jes, - la rabeno kviete respondis. - Fakte ni amasigas ĉiujn pecetojn de la macoj 
kaj sendas ilin al la fabrikisto, kaj de tempo al tempo li sendas al ni skatolon da macaj buloj. 

- Ho, - diris la revizoro, forte pensante kiel maltrankviligi la rabenon. - Nu, rabeno, 
kion vi faras pri tiuj prepucioj, post la cirkumcidoj? 

- Ho, ankaŭ tiukaze ni ne malŝparemas, - respondis la rabeno. - Ni konservas ĉiujn pre- 
puciojn kaj sendas ilin al la Imposta Departemento. 

- La Imposta Departamento? - nekredante demandis la revizoro. 

- Ho, jes, - respondis la rabeno, - la Imposta Departamento, kaj proksimume ĉiujare ili 
sendas al ni etan kacon kiel vi. 

(esperanto-anekdotoj) 

Ĉi-suba rakonto pri la turneo estis verkita 
de Mikaelo Bronŝtejn porfranca E-gazeto. Sed 
ni opinias, ke ĝi povas esti interesa ankaii por 
la rusia esperantistaro. 

MI AMAS DOMON, 

KIE ONI AMAS MIN... 

ANSTA TA Ŭ PREFA CO 

Ekster mia volo, mirakle okazis, ke la tuta 
historio de mia dekjara turneado estis benita en 
Francio. Pli ol 40 jaroj de mia vivo pasis en la 
naskiĝlando, en Soveta Unio, kies oficistoj 
neniam permesis al mi iri Okcidenten. La invitleteroj, kiuj venadis al mia adreso pli-malpli 
ofte, restis neuzitaj, ĉar la petskriboj pri uzo de tiuj leteroj ricevis ordinare nekompreneblan 
respondon de la permesinstancoj sovetiaj: “Ni opinias vian vojaĝon al... necelkonforma”. 
Konsiderante, ke ĉiuokaze la celo, kiun mi indikis en la petskriboj estis “Vizito al amikoj”, 
mi ĉiam demandis min, kio povus pli konformi al la celo viziti amikojn ol vojaĝo? 

Sed la jaro 1991 anoncis al mi subite, ke mi jam loĝas en tute alia lando, ĉar mi ricevis 
la permeson iri kun miaj edzino kaj filo al la franca ĝemelurbo Herouville Saint Clair. Laŭ- 
voje vizitinta la Kulturan Festivalon en Parizo, mi prezentis tie kvar miajn kantojn. Estis mia 
unua kantado en Okcidento. Restis la rememoro pri tre varma akcepto de la kantoj. Poste 
“Franca Esperantisto” eĉ raportis, ke mi estas, verŝajne, filo de Trockij. La aserto estis tre 
flata, sed, bedaŭrinde, malvera. Venis ankaŭ la propono ekvojaĝi tuj al kelkaj grupoj. Sed, 
certe, tiutempe mi ne povis lasi mian familion por longa kaj ne senproblema revena vojo he- 
jmen, do, ni prokrastis ĉi-teman parolon ĝis poste. 

Tiu “poste” venis en 1993, kiam per klopodoj kaj zorgoj de Claude Nourmont-Moon 
novembre okazis miaj prelegoj kaj koncertoj en dekkvin francaj urboj. Estis la unua tumeo 
en mia vivo. Vannege akceptita ĉiuloke, mi ricevis amason da feliĉaj impresoj, kaj, malgraŭ 
ke la turneon prisilentis ĉefaj E-revuoj, ĝi havis seriozajn bonajn rezultojn por plia vivo. 
Unue, ĉar mi ricevis moralan aprobon, do la instigon pli aktive verki en Esperanto. Kaj due, 
ĉar la francan turneon sekvis multaj invitoj, dank’ al kiuj dum postaj jaroj mi traturneis Bri- 
tion, Finnlandon, Germanion, Italion, k.t.p. 

Sincervorte, la tumeado ne estas ripoza promeno. Ju pli da grizo venas en mian barbon, 
des malpli mi deziras forlasi mian komfortan seĝon ĉe la komputilo kaj ekiri al tre foraj 
lokoj, al nekonataj (eĉ se amikaj) homoj, al ĉiutaga glima ŝanĝo de urbo, lito, al la aŭskul- 
tantaro, tute ne ĉiuokaze mia, kaj al ŝvitaj provoj pmdente, senprokraste rebati la malkom- 
fortajn demandojn. Endas iam fini. Dek jaroj da tumea pilgrimado rezultigis keston da sur- 
paperaj impresoj, al kiuj endus iam reveni por eventuala publikigo. Sed mi opiniis, ke la fino 
devas esti en la komenco, do, afable invitita de UFE kaj ties tumeo-prizorganto Yves Nico- 
las, mi refoje iris al Francio . 

LA LANDO 

Post la msiaj 30-gradaj frostoj la findecembra Eŭropo renkontis min pluve kaj inunde. 
La afero estis stranga, kaj mi devis kaŝi funden de la valizo miajn gantojn kaj vannan pu- 
loveron tuj post eksido en la buso. Per tiu buso, pli-malpli komforta, post 48-hora veturado 
mi atingis la germanan urbeton Borken. Tie, en la antikva kavalira kastelo, per partopreno 
en la Internacia Festivalo komenciĝis mia tumeo. Tiu festivala semajno inter pli ol 200 es- 
perantistoj el 24 landoj estis mirinda, agrabla, plena de eventoj, kaj indas apartan rakonton 
(ĝin eblas legi en REGo Ns 1(14)). Mi nur dim tie ĉi, ke la enprogramitaj por mi tri prezen- 

tadoj (unu kun Elena Puĥova - muzikalo “La Eta Princo” laŭ A. de Saint-Exupery) kaj kvar 
prelegoj aludis pri minimuma ripozo. Tamen - la amika etoso, la Novjara Silvestrumado kaj 
multaj aliaj bonaj aĵoj donis la necesan inspiron por mia posta vojaĝo. 

Por kompreni, kio ĝi estis, bonvolu preni la mapon. Do, ekde la 5-a de januaro ĝis la 1-a 
de februaro 2003 mi prelegis-koncertis en Brugge (Belgio), poste en la francaj urboj kaj 
vilaĝoj Amiens, Tours, Chateauroux, Bourges, Angouleme, Sainte Foy La Grande, Tou- 
louse, Toumefeuille, Beziers, Romans, Lyon, Bourg-en-Bresse, Epinal, Saulxures, Mul- 
house, veninte en la fino al Boblingen kaj Heilbronn (Germanio). 

Kion mi dim pri Francio? Cu, ke la lando estas beluline ĉarma? Ke mi same hejmece kaj 
komforte min sentis en Pikardiaj kampoj kaj en la grandioza Liono, ĉe la Mediteranea bordo 
kaj en Vogeza montaro? Ke la lokoj, kiujn mi jam estis vizitinta antaŭ dek jaroj, fariĝis eĉ 
pli belaj, sed tiuj, kiujn mi vizitis unuafoje, lasis la senton de kompleta ravo?... Ke la fran- 
coj, kiuj estas ŝercemaj kiel eŭropaj judoj, kiuj drinketas kiel prudentaj rusoj, kiuj el ĉiu ajn 
manĝo faras veran feston, kiel nur la francoj kapablas, kaj kiuj amegas bardajn kantojn kiel 
mi, plenigis mian koron per ĝojo kaj amo?!.. Ciuloke mi havis de du ĝis kvin horojn por 
ekskursi piede, bicikle aŭ aŭte, do, mi enskribis aron da historioj, kiujn mi nun rakontadas al 
miaj samurbanoj. Jen nur unu por vi. 

Cie, kie mi estis, mi faris provon akiri ilustritan libreton pri la loko - prefere en Espe- 

ranto aŭ en la msa. Do, en iu, tute ne 
malgranda urbo, en la plej granda libro- 
butiko mi demandis junan kaj tre simpa- 
tian vendistinon pri la libreto en Espe- 
ranto. Si neis, ne mirinde. “Sed ĉu en la 
msa?” - sekvis la demando. Si neis re- 
foje kun la plej ĉarma rideto. “Fraŭlino, 
- mi diris, - estas en mia lando 180 mil- 
ionoj da rusoj. Sed vi ne havas por ili la 
libreton pri la urbo!” Ne ŝanĝante la 
ĉarman rideton ŝi respondis tute trank- 
vile: “Estas pli ol miliardo da ĉinoj, sed 
ankaŭ por ili ni ne havas la libreton...” 

En multaj urboj mi rakontis pri Ru- 
sia Nordo, pri Vorkuta - ne nepre por provoki miregon, scivolon, embarason aŭ timon - por 
veki en la animoj de miaj aŭskultantoj fieron pro tiu trezoraĵo, pro la admirinda lando, kiun 
ili ricevis denaske. Sed kiam en iu el la lastaj miaj prezentoj oni demandis min, kiu urbo 
pleje plaĉas al mi, mi sincere respondis: “Sankt-Peterburgo”. Indulgu min - estas nostalgio... 

LA HOMOJ 

Miloj kaj miloj da novaj vizaĝoj, krom areto da konatoj, preterpasis min dum la turneo. 
Mi pene provis memorfiksi laŭeble pli da tiuj, kiuj provokis iamaniere profundan ekscitiĝon 
aŭ sinceran ĝojon, ridon, larmeron. Ne eblas memori ĉiujn, sed almenaŭ pri tri grupoj mi 
ŝatus ion diri. Jen estas ili: 

- Esperantistoj estis miaj plej afablaj gastigantoj, ĉiĉeronoj, kunbabilantoj, kunkantantoj 
kaj aŭskultantoj. Ciujn-ĉiujn mi kore dankas. Ne ĉiam perfekte parolantaj la lingvon, sed 
sincere komprenemaj, vi akceptis mian kantadon kaj mian babiladon dum prelegoj, eble tro 
longan, tre atente, pacience kaj pace. En norda Francio vi heroe promenigis min al la frostaj 
vidindaĵoj. Kvin-ses gradoj sub nulo ne estas io grava por mi, sed, vidante viajn ruĝajn na- 
zojn, mi sentis penton kaj kompaton. Ce Mediteranea bordo vi pacience kaj mire atendis 
dum mi, ĝoja kvazaŭ infano, demetis la ŝuojn kaj kuris en la ondaron - ja estas memorinda 

mezjanuara travivaĵo, donacita de vi! Jes, fojfoje vi postulpetis, ke mi kantu por vi “Ka- 
linka”-n, aŭ la arion de Boris Godunov! Ne estas ofendo por mi, nur granda bedaŭro, ke mi 
ne sukcesis plezurigi vin - ja mi posedas nek taŭgan voĉon nek taŭgan muzikan kleron por 
tio... Bonvolu pardoni min. 

Reciproke mi tuj pardonis vin, ke eksidantaj amase ĉe restoracia tablo vi momente forgesis 
ne nur pri mi, sed pri ĉio ĉirkaŭ vi por plensente mergi vin en poparan babiladon, kiel in- 
fanoj, revenintaj en la klason post somera feriado. Ja eĉ bela kelnerino, post dekkvinminuta 
starado apud la gaja kompanio ekkriinta laŭtvoĉe “Voila!!!”, ne tuj akiris vian atenton. 

Certe, vi havas problemon - mi vidis ĝin. La movado maljuniĝas. Kelkfoje vi plendis eĉ 
al mi, ke junularo ne venas al Esperanto, ke lemejestroj ne permesas instmadon de tiu, ke 
oficialuloj opinias la lingvon io tute neserioza kompare kun la ĉionvora angla... Per kio mi 
helpu al vi? Cu per miaj kantoj kaj rakontoj? Mi faris tion, kelkloke ankaŭ por junaj aŭskul- 
tantoj en diversgradaj lemejoj. Jen estas fragmento el la retmesaĝo, veninta hieraŭ: “...ĉu vi 
scias ke via prelego forte impresis la diversajn homojn? Federacia asocio en la urbo tuj sub- 
venciis nian mezlernejan klubon, kio ebligos al ni tendaran semajnfinon dum la printempo. 
Ni profitos la okazon por inviti aliajn esperantistojn kaj tiel starigi agrablan etoson.” Eble 
mia veno donos al vi kelkajn novajn junajn lernantojn. Sed ĉio cetera ja dependas nur de vi 
mem, - tie, kie vi instmas sin- 
done kaj netriviale, mi kun 
ĝuo vidis kaj aŭdis flue paro- 
lantajn gejunulojn. 

- Gazetraportistoj en Fran- 
cio tute similas siajn rusiajn 
kolegojn. Mem la evento ilin 
tute ne interesas. Ili venas an- 
taŭ la komenco por starigi kel- 
kajn demandojn (por kiuj ili, 
cetere, jam pretigis la respon- 
dojn), fari unu-du fotojn kaj 
haste retiriĝi. Verŝajne, ĉar 
dum la vespero ili devas ŝvite 
verkadi la raporton por freŝa 
gazetnumero. Tion mi komprenas - ja en junaĝo ankaŭ mi peketis, gajnante mian panon per 
raportista laboro. Mi eĉ estas ravita pro ilia inventemo - jen kaj jen mi vidas asertojn, kiujn 
mi tutcerte ne diris. Alia afero restas nekomprenita de mi, kaj ĉe okazo mi demandus pri tio 
miajn raportistojn. Jen la demando: kiu enkapigis al ili tiom fortan antaŭjuĝon kontraŭ Espe- 
ranto, la antaŭjuĝon, kiun preskaŭ ĉiuj ili metas en siajn demandojn? Foje venis eĉ de- 
mando: “Kial, viaopinie, Esperanto malvenkis?”. “Do, mi sidas antaŭ vi kaj parolas en Espe- 
ranto, ĉu vi opinias tion malvenko?” - mi respondis. Cu li aperigis tiun respondon en la pub- 
likigita intervjuo - ni vidu. 

- Eksteresperanta publiko estis admirinde bonkora kaj interesita pri miaj temoj. Preskaŭ 
ĉiuloke la prelegejoj plenis, do, mi havis de 40 ĝis 80 atentemajn kaj demandemajn aŭskul- 
tantojn. En kelkaj urboj al miaj prelegoj venis rusoj, loĝantaj en Francio, - ili eĉ bone helpis 
min kanti la rusajn kantojn. La francoj ŝatis ekkoni ĉion plej detale, do niaj publikaj konver- 
sacioj daŭris foje kvar horojn. Malgraŭ mia averto, ke mi ne estas ŝtatestro (lin vi ricevis tuj 
post mia foriro) kaj ke mi prezentas nur la personan opinion de simpla rusiano, amase ve- 
nadis la demandoj pri koruptonivelo en la lando kaj pri eventuala fino de la milito en Ceĉe- 
nio, pri nuna ekonomia situacio kaj ties perspektivoj, pri evoluo de la vivnivelo k.t.p. Sin- 
cere respondinta ĉiujn viajn demandojn, mi petas vin ne disreviĝi, se ion alian vi aŭdis poste 

de la ŝtatestro. Certe, pli facile mi trovis la respondojn por la demandoj, ligitaj al mia per- 
sona vivo kaj laboro, eĉ se tre specialaj, kiuj venis de la ĉeestintaj fakuloj pri elektro. Tiuj 
specialajoj estis tamen problemo por miaj interpretantoj, - ja mi respondis en Esperanto 
ankaŭ pri elektra kurento kaj tensio. Mi tenas en mia menso sinceran kompaton por la 
tradukinto Jean Claude en Liono. La rusa poezio estis mia temo, do imagu, kiom malfacilas 
interpreti poemojn eĉ ĉe brila lingvoposedo! Sed ia publiko, laŭ mi, restis kontenta, kaj tiu 
kontento pravigas la ŝvitadon de Jean Claude. 

KONKLUDE 

Iom da kalkuloj. En ĉiu urbo mi havis de unu ĝis tri prezentojn, do ni parolu pri du. La 
kvanto de aŭskultintoj variis inter dek kaj okdek - ni prenu ion minimume mezan - 30. La 
simpla aritmetiko atestos do, ke mi alparolis milon da homoj, sen kalkuli la partoprenintojn 
de la Intemacia Festivalo. 

Konsiderante dudekon da artikoloj en loka gazetaro, ĉu mi rajtas diri, ke per aŭ pro mia 
veno refojan pozitivan informon pri Esperanto ricevis almenaŭ cent mil personoj? Tiuokaze 
mi opinias ia inviton de UFE pravigita, ĉar la ĉefa tasko de mia tumeo estas farita taŭge. 

Ŝparante paperon kaj la tempon de legontoj mi nur diru pri kelkaj aferoj, la plej elstaraj: 

- La plej grava frosto (-6 gradoj!) estis en Amiens, la 8-an de januaro. Eble ankaŭ dank’ 
al tiu frosta vetero mi ricevis en Amiens la plej interesitan publikon. 

- La plej bona interpretinto ŝvite kuniaboris en Sainte 
Foŭ La Grande. Estas Marie-Helene Desert, kiu brile tradu- 
kadis eĉ tre specialajn demandojn. 

- La plej okulfrapan titolon de gazetartikolo mi 
prezentu en la origina lingvo: Mon pays, ce n’est pas un 
pays, c’est 1'hiver 1 (L’ echo, Lundi 13 janvier 2003). 

- La plej kantema Esperanto-grupo kunvenis en Bourg 
en Bresse. La venintoj kunkantis ne nur la vaste konatajn E- 
kantojn, sed ankaŭ la miajn, kio estis tre flata. 

- La plej agrabla surprizo estis apero de miaj tradukoj 
en Francio. Jacques Le Puil eldonis miajn “Elpensaĵojn kaj 
tradukojn” kiel LKK-Krom. 

- La plej varma kaj suna vetero (+16 gradoj) estis en Beziers, kaj mi ĝuis tiun somereton 
januaran. 

- La plej bonkoraj kaj gastamaj estis ĉiuj miaj gastigantoj, do mi deziras sincere kaj 
tutanime danki ĉiujn por mia komforta vivo dum tuta januaro. 

- La plej bela neĝo falis dum la lasta tago de mia restado en Francio. Gi falis en Vogezoj 
la 29-an de januaro, komprenigante al mi, ke venis la tempo por reiri al Rusio. 

Do, mi iris, kaj lunde, la 3-an de februaro, veninte frumatene al Sankt-Peterburgo, tuj 
eklaboris en mia ofico. La agrabla feriado venis al fmo kune kun mia lasta turneo. Mia kom- 
putilo tre sopiris mian venon, do, ĉiuvespere instalante min ĉe la ekrano, mi sentas preskaŭ 
aman kontenton en ĝia zumado. Kaj mi ĵuras, ke mi ne lasos ĝin por longe en la proksimaj 
jaroj. Tamen, se en 2013 (bona tradicio, ĉu ne?) UFE decidos denove voki min, - mi 
forgesos mian tiaman aĝon, kaj iros en Sankt-Peterburgon por aĉeti la bileton por pli-malpli 
komforta buso. Car bone kaj tute prave diris iu rusa poeto: “ Ni amas la domon, kie oni amas 
nin.” 

Mikaelo Bronŝtejn (Tihvin) 



1 “Mia lando, ĝi ne estas lando, ĝi estas frosto” 

En la 19-a Konferenco de REU (Puŝĉino, 2002) estis vigle diskutita la temo pri la kluba 
agado. Kiel organizita formo de poresperanta aktiveco ĝi estas konsiderata kiel tre grava por 
sukceso de E-movado en Rusio. Bedaŭrinde, dum lastaj 10-15 jaroj la kvanto de E-kluboj 
signife falis. Tion kaŭzis kaj objektivaj cirkonstancoj, kaj subjektivaj. Kaj el tiuj malmultaj 
sukcese agadas eĉ pli malmultaj. 

De alia flanko, ioma socia stabiliĝo dum lastaj 3-4 jaroj donas esperon, ke grava parto de 
E-movado kiel E-kluboj povas jen reaktiviĝi, jen aperi. REU-Estraro esperas, ke E-kluboj en 
Rusio plimultiĝos kaj ilia rolo iĝos pli aktiva. De sia flanko REU ĉiurimede helpas kaj asis- 
tas por tiu agado: en la antaŭa Jarlibro estis teksto pri tio, kiel registri E-klubon, kiel verki 
statuton k.a. 

Antaŭ kelkaj jaroj estis iniciatita konkurso inter E-kluboj - “Kluba Ranglisto” (RoKo). 
Gia celo estas objektive taksi sukcesojn de kluboj surbaze de poentara sistemo. Por levi in- 
tereson pri partopreno en la konkurso, aperis ideo establi la Fonduson “Kluba Ranglisto” por 
mone premii la gajnintojn en la konkurso. En marto 2003 la Regularo pri la fonduso estis 
aprobita de la REU-Estraro. 

Kune kun tiu ĉi numero de REGo vi ricevos la Jarlibron 2003, kie troviĝas konformaj 
Regularoj kaj baza Poenta Sistemo. Ciuj kluboj - membroj de REU ricevos ankaŭ la enketi- 
lon pri RoKo. Aliaj kluboj (kiuj samrajte povas partopreni en la Ranglisto) povas ricevi la 
enketilon, sendite konceman peton al la adreso de REU. 

REU-Estraro kaj Komisiito pri RoKo alvokas ne heziti montri siajn atingojn kaj suk- 
cesojn al la Esperanto-popolo! Kaj aktive partopreni en la konkurso. Des pli, ke pleniginte 
simplan formularon vi povas gajni monon por via klubo! 

KION NI PENSAS PRI LA STRATEGIO DE LA MOVADO? 

Komence de la jaro mi proponis demandaron pri la temo, kiu estis publikigita en REGo 
kaj dissendolisto <reu-agado>. Mi esperis, ke reehos multaj esperantistoj kaj mi sukcesos 
fari iun resumon de la opinioj, surbaze de kiu ni sukcesos ellabori iun komune akcepteblan 
strategian planon por, almenaŭ, proksimaj jaroj, konforme al kiu ni povos ph ceikonscie 
evoluigi nian movadon. Sed, bedaiirinde, respondis nur sep personoj (inkluzive min mem), 
du eI kiuj, kvankam estas “niaj homoj”, loĝas ekster Rusio. Tamen ili ĉiuj estas homoj kom- 
petentaj pri la movado, kaj konsideri iliajn opiniojn estus ĉiuokaze uti/e por ĉiuj. Do, mi 
prezentas iliajn respondojn plene -ja ĉiu el ili enhavas iun parton de la komuna vero pri ni, 
iun riveliĝon de la “socia konscio” de la rusiaj esperantistoj, kia ĝi estas nuntempe. Eĉ se 
apartaj opinioj iom kontraŭdiras inter si, tio montras la realajn kontraŭdirojn, surbaze de 
kiuj ja evoluas nia movado! (Noto: ne ĉiuj respondis ĉiujn demandojn.) 

Nikolao Gudskov (Moskvo) 

1. Celoj de E-movado en la tutmonda skalo. Kion, finfine, strebas esperantistoj? 

Slavik Ivanov (SI). Mi ne povas respondi por ĉiuj. Persone mi strebas lingvan demokra- 
tion. Mi vere malŝatas la nunan situacion kun premado de la angla (kaj en regionoj - de kel- 
kaj regionaj lingvoj). Tio mortigas multajn interesajn lingvojn kaj devigas homojnĵeti multe 

da fortoj al lernado de pli “bezonata” lingvo. Esperanto, ŝajne, povus solvi tiun problemon. 

Eŭgeno Perevertajlo (EP). Kiam Capajev estis demandita pri lia preferata Intemacio, li 
demandis “Kiun Intemacion preferas Lenin?”. Mi same demandos “Kiun celon havis 
L.L.Zamenhof, kreonte sian lingvon?”. Li volis, ke lia lingvo estu uzata kiel INTERNACIA 
lingvo, t.e. lingvo inter nacioj. Ankaŭ mi volas, ke Esperanto estu uzata ĉe la unua etapo kiel 
ponta lingvo. 

Garik Kokolija (GK). Laŭ mi ne ekzistas iuj certaj celoj, al kiuj strebas ĉiuj eper- 
antistoj. Diversaj esperantistoj havas diversajn celojn. Persone mi per mia agado simple stre- 
bas fari ion konkrete utilan por la lingvo, movado aŭ apartaj esperantistoj. 

Jurij Karcev (JK). Nu, se finfine, do nepre fina venko (dume ni ne parolu pri raŭmis- 
toj). Tamen la difinoj povas esti tre diversaj. Ekzemple, Esperanto kiel agnoskita lingvo de 
intemacia komunikado. Fakte, tio estas nur unu el la eroj, sed se ni atingos rekonon de E-o 
kiel natura rimedo por eksterlandaj kontaktoj - la ceteraĵoj poiomete aperos mem. Aŭ, ko- 
mence, ni diru “unu el naturaj rimedoj” - tion eble ne neos eĉ plej konvinkitaj raŭmistoj. 

Mikaelo Certilov (MC). Vasta uzado de Esperanto por intemaciaj kontaktoj en ĉiuj 
sferoj: politikaj, ekonomiaj, sociaj, kulturaj k.t.p. 

Vladimir Minin (VM). E-o estu grava internacia komunikilo en la tutmonda skalo. 

Nikolao Gudskov (NG). Esperanto devas finfine fariĝi “la dua lingvo por ĉiu” kaj poste 

- la ĉefa interkomunikilo por la unuiĝonta homaro. Ciuj ceteraj celoj, eĉ se provizore utilaj, 
estas nur portempaj; sen vido de tia perspektivo nia afero estas senutila. 

2. Kion, konsiderante la ĝeneralajn celojn de la movado, devas strebi landuj movadoj kaj 
asocioj? 

SI. Esperanto nur tiam iĝos vere utila ilo, 
kiam en kelkaj diverslingvaj landoj aperos sufiĉe 
multaj E-parolantoj. Do, mi opinias, ke lokaj aso- 
cioj devas plej unue informi, instmi kaj konstmi 
eblojn por posta uzado de Esperanto. Estas iom malfacile balancadi inter multaj agadterenoj 

- asocioj jen foriras nur al informado, jen nur al someraj tendaroj, jen nur al instmado. 
Devas esti kaj-kaj-kaj. 

GK. Landaj asocioj laŭ mi devas havi du ĉefajn celojn: a) pligrandigi la kvanton de es- 
perantistoj en la lando; b) doni al la esperantistoj bezonatajn por ili servojn (aranĝojn, kon- 
taktojn, librojn, gazetojn, diskojn, kursojn ktp.). 

JK. Pretigi la ilojn kaj informi la socion. La ĉefa bezonataĵo - la lingvo mem - estas 
sufiĉe bone evoluinta dum pli ol cent jaroj. Ni havas plenan kaj ilustritan vortaron, akade- 
miaĵojn kaj eĉ netuŝeblan fundamenton. Nun necesas krei “infrastrukturon”, por ke ni povu 
proponi al la mondo jam pretajn solvojn - “lerni E-on kaj...”. Ekzemple “lerni E-on kaj par- 
topreni en gaja internacia maskobalo” aŭ “lemi E-on kaj labori en volontula konstm- 
taĉmento”. Se temas pri landa nivelo de kunordigo, necesas pretigi nacilingvajn lemolibrojn, 
efektivigi en la landoj informadon pri E-o kaj ties ebloj, krci reton de perantoj (varbantoj). 

MC. Landaj movadoj kaj asocioj devas strebi al: pli vasta informado en siaj landoj pri 
Esperanto kaj ties avantaĝoj; pli densa kunlaboro kun aliaj landaj asocioj kaj movadoj sur- 
baze de komunaj projektoj; kunlaboro kun registaraj organizaĵoj pri ŝtataj programoj, 
kunligitaj kun internaciaj, interkulturaj kontaktoj, kun edukado k.t.p. 

VM. Landaj movadoj kaj asocioj livem kvalitajn servojn, por ke la membraro povu uzi 
E-on en ĉiuj kampoj de internacia komunikado. 

NG. La landaj movadoj devas: a) disvastigi Esperanton inter neesperantistoj; b) krei 
komfortan atmosferon por ekzisto kaj evoluo de sialandaj esperantistoj; c) krei interrilatojn 
kun landaj registaraj kaj nerigistaraj organizaĵoj, kiuj plibonigas efektiviĝon de la celoj a) 


REU-Estraro informas, ke la Semi- 

kaj b); ĉ) kiel eble plimultigi kontaktojn de sialandaj esperantistoj kun la alilandaj; d) per 
ĉiuj siaj supremenciitaj agadoj prepari socian opinion inter esperantistoj mem kaj en la ek- 
stera publiko ke la Fina venko de Esperanto estas la sola inda solvo de la lingva problemo en 
la tutmonda skalo. 

3. Kian lokon devas okupi la rusia inovado ĝenerale kaj REU speciale? 

SI. Rusoj ne malpli ol hungaroj aŭ ĉinoj estas interesataj ne turmentiĝi pri la angla (kiu 
estas pli facila por francoj, svedoj aŭ germanoj). Do en Rusio la rolo de Esperanto devas 
ankoraŭ pligrandiĝi. Se ŝtata agnosko kaj subteno de Esperanto en malgrandaj landoj povas 
esti nerimarkebla, en Rusio ĝi povus ŝanĝi (almenaŭ influi) la mondan lingvan situacion. Es- 
tas iom alia demando: ĉu la Federacio en ĝia nuna stato vere bezonas Esperanton? Ja estas 
tute logike proponi Esperanton por la rolo de federala lingvo (same kiel oni proponas Eon 
por iĝi komuna lingvo de Eŭropo). Sendube, progreso de Esperanto en nia lando povas 
renkonti ankoraŭ multajn subitaĵojn. 

EP. Ni, vi, karaj miaj, devas esti fieraj, ke Esperanto naskiĝis en Rusio, en la rusa 
lingvo, ke LLZ lemis en MGU, ke malgrau tio, ke Esperanto havas eŭropan leksikonon, ĝi 
havas pure msan spiriton. Tio signifas, ke msianoj havas specialan respondecon antaŭ Espe- 
ranto kaj ĝia evoluo. REU devas esti modela asocio. Sed tio estas en tre malproksima eston- 
teco. Tamen, kiu scias, en Rusio okazis multaj renversoj kaj revolucioj. Povas esti, ankaŭ la 
msia Movado renversiĝos... 

JK. Principe, nenio absolute speciala estas en nia lando kaj nia movado. Tamen iu ja 
devas esti motoro de la movado. Tio rilatas kaj al homoj, kaj al landoj. En ĉiu periodo estis 
landoj-gvidoroj, al kies atingoj strebis aliaj esperantistoj de la mondo. Ni certe povus esti tia 
lando, se efike laboros. Se ne, do almenaŭ kontribui al la monda procezo. 

MC. Almenaŭ ne lastan lokon inter aliaj. REU povas roli pli grave, se ĝi serĉos kunla- 
borojn kun aliaj asocioj kaj movadoj en Rusio. 

VM. Avangardan. 

NG. Rusia E-movado devas, por la komenco, fariĝi komparebla kun la movado en la 
plej avancaj tiuilate landoj (Hungario, Francio ks.). Pensi, ke eblas atingi tion sen nepra par- 
topreno de la landa asocio, estas stultaĵo. 

4. Kiaj etapoj de evoluo de la movado antaŭvideblas ĝenerale kaj en Rusio speciale? 

SI. Nenio antaŭvideblas, kiam oni parolas pri lingvoj. Mi pri nenio mims. 

EP. La unua etapo devas esti trovo (fakte ili estas al ĉiuj konataj) de la kampoj, kie Es- 
peranto povas esti utiligata kiel normala ekonomia lingvo. Necesas bone klarigi al la “kam- 
paranoj”, ke Esperanto TREEGE helpos en la laboro ĉe la kampo. Poste ni aranĝu instma- 
don pri Esperanto al la homoj, kiuj laboras ĉe la kampoj. 

GK. Mi ne riskas aŭguri, ĉar tio dependas: a) de la situacio en la lando; b) de la per- 
sonoj, kiuj gvidos la movadon. 

JK. Dependas de la elektota strategio. Ekzemplon vidu sube. 

MC. Movado iĝas pli videbla en la socio dank’ al: socisignifaj projektoj, kiuj plialtigas 
respekton flanke de aliaj landaj movadoj kaj asocioj, kaj pliinteresigas popolon pri E-o ĝen- 
erale; kontibuo al ŝtataj programoj en internaciaj, interkulturaj, edukaj sferoj; engaĝiĝo en 
interŝtataj programoj (aparte en kadroj de Eŭropo), kunlabore kun alilandaj E-asocioj; ĉiea 
enkonduko de E-o kiel unu el laborlingvoj en intemaciaj registaraj kaj neregistaraj organiza- 

Ĵoj. 

VM. Organizaĵoj, kiuj bezonas intemacian agadon, uzu E-on. (Ekz-e: verduloj, kontraŭ- 
tutmondistoj, ŝatantoj de scienc-fikcio kaj fantasto, diversaj fakuloj kaj multaj aliaj.) 

NG. Bedaŭrinde, sed estas nur konstato de la nuna stato de la movado; ni devas reatingi 
la nivelon de la 1920-aj jaroj, kiam Esperanto havis pli bonajn perspektivojn en la ekstera 

mondo, kaj kvante nia lingva konunumo superis la nuntempan nivelon. Nur tiam ni povos 
ekmoviĝi antaŭen. Por tio ni nepre devas lerni kaj saĝe apliki la tiaman sperton. Nur poste ni 
povos moviĝi antaŭen. A1 Rusio tio rilatas eĉ pli, ol al aliaj landoj, pro du kaŭzoj: 1) kvanta 
falo de la movado en nia lando estas pli signifa ol en plejmulto da landoj; 2) en la 1920-aj 
jaroj nialandaj atingoj estis tre signifaj, sekve, la tiama sperto meritas profundan studadon. 

5. Kiaj labordirektoj devas estiprioritataj en tiuj etapoj? 

SI. Mi kredas, ke nun la prioritata labordirekto de la landa asocio devas esti strebo al 
oficiala agnosko de Eo kiel lernobjekto. Almenaŭ kadre de “lerneja” aŭ “regiona kompo- 
nento”. Devas aperi programo ktp. Post tio necesus organizi preparadon de instruistoj en alt- 
lernejo(j). La sola vojo al vera sukceso de la lingvo estas mezlemeja instmado, prefere 
deviga. Tion atestas historio de ajna etna lingvo. Agnosko de Esperanto kiel instruebla 
lingvo povus utili ankaŭ por pli serioza vizaĝo de la movado. Dume ni aspektas kiel iuj 
stranguloj, okupiĝantaj pri iu kvazaŭ-lingvo. Tiam ni estos simple lingvemuloj - kiel tiuj, 
kiuj ŝatas lemi la francan, ekzemple. 

GK. En proksimaj jaroj prioritatoj devas esti 
jenaj: variigo kaj stabiligo de la servoj; organi- 
zado de la kursoj; popularigo de la aranĝoj; es- 
tablo de kontaktoj kun la movadoj en aliaj landoj. 

JK. Kiel jam estas skribite, necesas prepari 
“infrastmkturon”. Por ke la socio, tuminte sin al Esperanto, trovu tie jam pretan solvon de 
kelkaj siaj problemoj. Tio signifas, ke ĉiu deziranto povu trovi en sia apudeco: 1) aktualan 
informon pri E-o kaj ĝia utileco en certaj kazoj; 2) lernolibrojn en librovendejo kaj biblio- 
teko (t.e. tie, kie oni kutimas serĉi librojn); 3) kursojn, ĉeestajn aŭ almenaŭ korespondajn; 4) 
funkciantan klubon, kie oni povu praktiki la lingvon, aŭ almenaŭ aktivulojn, pretajn helpi pri 
tio; 5) eblojn praktike uzi la lingvon, jam ne kiel trejnado, sed por iuj celoj. Tiuj celoj povas 
esti absolute diversaj, de filatelio ĝis edziniĝo, laŭ onia gusto, sed E-o servu kiel ilo sed ne 
celo. Parolante pri apudeco, ni strebu plivastigi tiun reton profunden. Nun ni povas celi havi 
tiujn eblojn en ĉiu regiona centro, poste temos pri distriktoj ktp. Jen ekzemplo pri la etapoj. 
Certe en Interreto tio devas ekzisti unuavice. 

MC. Praktika uzado de Esperanto en projektoj komunaj kun neesperantistoj devas esti 
unu el ĉefaj labordirektoj. Nur se homoj vidos praktikan utilon kaj laborkapablon de la 
lingvo ne onidire, sed en konkreta laboro, nur tiam ili mem eklemos la lingvon. Nura rek- 
lamado, ĉu televida, ĉu metroa, nenion donas, se oni tuj kunpuŝiĝos kun nenieuzado, neniau- 
tilo. 

VM. Ciuj, kiuj kontribuas al intemaciaj kontaktoj per E-o. 

NG. A1 la supraj opinioj mi povas aldoni nur jenajn du aferojn: 1) konstanta kunagado 
kun ŝtataj instancoj (tie necesas almenaŭ tede demonstradi nian ekziston), kaj ne nur kun la 
ministerio pri klerigo, sed ankaŭ kun tiu pri eksteraj aferoj ks.; 2) konstante montri nian 
ekziston kaj utilecon al neregistaraj organizaĵoj, inter ili gravas la plej aktivaj socie. 

6. Kiuj konkretaj aranĝoj (ekz., UK en Rusio) povas esti utilaj kaj kiuj - malutilaj vid- 
punkte de la ĝenerala strategia plano? Kial? 

SI. En 2004 en Rusio kredeble okazos IJK. Tio, laŭ mi, dume sufiĉas por integrigi la 
landon en la tutmondan E-reton. Devontus aperi novaj ligoj, novaj konatoj, novaj kunla- 
bordirektoj. Mi dubas, ke en Rusio vere urĝe bezonatas UK. Fortoj en la lando ne estas tiom 
multaj por disjeti ilin al “internaj” aferoj, kia ja estas UK. Rrome, organizado de UK estas 
ĉiujara afero - UK en Rusio ne iĝos io vere nova, nur vica UK kaj nenio pli. Estas tute alia 
afero, se UK alportus grandan monon al REU. Se UK helpus konsiderinde perlabori, tiam 
indus ĝin okazigi por pliriĉigi nian landan movadon. Sed mi ial dubas, ke UK povas helpi 

fondi msian grezijonon, konstantan oficejon dc REU aŭ ion similan. 

EP. En Rusio devas esti aranĝataj seminarioj, simpozioj, kolokvoj k.s. pri praktika utili- 
gado de Esperanto. Laŭ mi UK, IJK kaj la similaj estas absolute malseriozaj kunvenoj de pi- 
gmloj, kiuj venis por ripozi, kaj dezirantoj esti amuzataj. 

GK. Ciuj bone preparitaj aranĝoj estos utilaj, malbone preparitaj - malutilaj. 

JK. Utilaj povas esti tiaj aranĝoj, kiuj donos pli grandan enspezan rezulton ol elspezitaj 
fortoj. Pri UK en Rusio mi iom dubetas tiusence. Povos okazi, ke ni por kelkaj jaroj forlogu 
nin por ĝia preparado, okazigu tre interesan UK, pri kiu parolos la tuta ekzistanta esper- 
antistaro, sed kio plu? Se ni ne sukcesos organizi trafan “PR” en la lando, kion tio donos? 
Jen okazis SAT-kongreso; kion ĝi rezultigis, krom ioma mongajno kaj sento de profunda 
sukceso? Do, verŝajne, utilaj estas tiaj aranĝoj, kiuj helpas evoluigi la strukturon, priskribi- 
tan supre. Kaj la utilecon ni mezum ĝuste laŭ tiu skalo. 

MC. UK certe. Sciencaj, apudsciencaj, intermovadaj k.t.p. konferencoj, seminarioj. 
Ekzemple tiu, pri kiu parolis A. Junusov. 

VM. Ciuj, kiuj kontribuas al intemaciaj kontaktoj per E-o. 

NG. Kiam, kaj se, ni havos pli stabilajn rilatojn kun registaraj instancoj, tiam, tutcerte, 
UK. Sen tio ĝi povos fariĝi eĉ malutila. Tre utile estus organizi komunajn aranĝojn kun 
sciencistoj, kondiĉe, ke Esperanto estu unu el egalrajtaj laborlingvoj, kaj inter kontribuantoj 
al tiuj konferencoj, seminarioj, rondaj tabloj ks. almenaŭ kvarono da partoprenontoj estu es- 
perantistoj. Treege utila por la movado estus ĉiam pli granda intenaciigo de RET-oj, REK-oj 
ktp. 

7. Kia ideologio de la movado estas plej celkonscia konsiderante ĝeneralan strategian ce- 
lon de la movado? 

SI. Mi ne emas pri tio pensi. Mi jam menciis, ke al mi ŝajnas tre grave eklabori pri ofici- 
aligo de E-instmado. Mi nun (kun)organizas kurson de Eo en Peterburgo - multaj interesatoj 
telefonas kaj inter la unuaj demandoj interesiĝas pri nia instm-licenco, pri atesto de la instm- 
isto kaj similaj paperaĉoj. Homoj ofte estas trompataj pri ĉio, ankaŭ pri fremdaj lingvoj, kaj 
ili pli kaj pli ofte demandos nin pri niaj rajtigaj dokumentoj. Krom CALK kaj la sigelo de 
REU ni ja nenion havas ĉi-kampe. Aŭ mi eraras? 

EP. Ni estas samideanoj, t.e. anoj de la sama ideo. La ideo estas sola, ke Esperanto 
devas esti internacia lingvo, t.e. lingvo kompreniganta la homojn de diversaj nacioj, parolan- 
tajn denaske en diversaj lingvoj. 

GK. Mi ŝatus ke la ideologio estu - realigi la plej bezonatajn konkretajn planojn. 

JK. Mi ne tuŝis la ideologion, respondante la unuajn ses demandojn. Estas tre komplika 
kaj tikla afero, kvankam eble la plej grava. Kelkaj opinias, ke ni ne devas zorgi pri la 
ideologio, liverante al la mondo nur lingvajn servojn. Aliaj vidas en E-o rimedon por pli- 
bonigi la mondon. Krome, ekzistas ankaŭ opinio, ke la ideologio, komence enmetita de 
Zamenhof, mem evoluigos la mondon (t.e. ni proponu la lingvon, kaj ĝi mem faros ĉion ne- 
cesan). Eble ni lasu ĉiujn ideologiojn ekzisti (ne elektante el ili la plej celkonscian), akumu- 
lante fortojn por tiuj evidentaj celoj, pri kiuj konsentos plejmulto de esperantistoj - homoj, 
kies profesio aŭ okupo estas Esperanto. 

MC. Ideologio de malfermiteco, aktiva serĉo de kunlaboro kun neespa medio. Aktiva 
popularigo. Ciu movadano en sia loko, en sia laboro, en sia socia agado devas pensi pri 
praktika uzado de Esperanto kaj kunlaboro kun Esperanto-movado. Ciu Espa renkontiĝo, 
aranĝo, projekto devas havi malfermitan karakteron, en senco de aktiva invito al kunlaboro 
de koncemaj neesperantistaj movadoj, asocioj, simple publiko. Kaj tio devas esti ne mar- 
ĝena, sed unu en ĉefaj programeroj de la aranĝoj. 

VM. Ni devas esti toleremaj pri ĉiuj specoj de E-agado. Ni devas uzi ĉiujn eblojn por in- 

formi pri E-o. Ju pli multe oni aŭdus kaj parolus pri E-o, des pli estus bone. Ekz-e ni in- 
formu eĉ: pri arestitaj e-istoj en Moskvo, pri spiona reto de e-istoj (membroj de Komunista 
Intemacio) en multaj landoj, kiu spionis favore al Sovetio, pri avantaĝoj de E-o antaŭ la 
angla (la ĉefa rivalo de E-o), pri multo alia... Ni atentigu pri E-o en diversaj ŝtataj kaj sociaj 
kampanjoj (ekz-e en landaj popolnombradoj ni menciu, ke nia nacio estas esperantistoj, kaj 
nia origina lingvo estas E-o). 

NG. Ne refutante neŭtralecon kiel tian, ni devas fariĝi malpli neŭtralaj rilate al sociaj 
problemoj, kiuj havas intemacian kaj tutmondan karakteron. Aktiva partopreno en movadoj 
por la homaj rajtoj (kiel proponis, estante prezidanto de UEA, Kep Enderby), en la elpaŝoj 
de kontraŭtutmondistoj, nepra kunlaboro kun diversaj pacistaj, antimilitaristaj kaj ekologiis- 
taj organizaĵoj faros la aspekton de la movado pli difinita kaj ebligos al ni okupi pli certan 
lokon inter aliaj neregistaraj organizaĵoj, kaj fariĝi, finfine, reale utilaj por ili kiel lingvaj 
perantoj en iliaj internaciaj kontaktoj. Nur sur tiu vojo Esperanto-movado povos, finfine, 
montri la manieron por realiĝo de altemativa, demokratia tutmondiĝo, kiu sen la neŭtrala in- 
ternacia lingvo ne eblas. 

RETEJO UEA.ORG ESTAS RENOVIGITA 

Post pluraj monatoj da persista laboro la retejo <uea.org> ŝanĝis sian jam kutiman mal- 
helverdan koloron je intensa blua. Krome, ŝanĝiĝis kaj iĝis pli oportuna la navigado en la 
retejo. Aldoniĝis kaj aktualiĝis pli ol triono el ĝiaj nunaj 934 paĝoj. Enhave la retejo nun pli 
similas al siaspeca reta Gvidlibro pri Esperanto-movado. Ci tie estas listoj de landaj asocioj, 
fakaj asocioj, kulturaj centroj kaj kursejoj, partoj pri informado, instmado, listoj de retaj gm- 
poj por UEA-membroj... La laboron efektivigis Dirk Bindmann (Germanio), kiu laboris pri 
la aspektigo kaj navigado, kaj Andrej Grigorjevskij (Rusio), zorginta pri la enhavo kaj reko- 
digo. Pri rimarkitaj eraroj, kun ĉiacpecaj rimarkoj, bonvolu turni vin al la adreso 
<reto@uea.org>. 

(uea-membroj) 

INFANOJ EL MULTAJ LANDOJ 

Kiel kutime, okazos paralele kun la Universala Kongreso en Gotenburgo aparta inter- 
nacia aranĝo por infanoj. Jam aliĝis al la Internacia Infana Kongreseto infanoj el Francio, 
Hungario, Kubo, Norvegio, Rumanio kaj Svedio, kun interesiĝoj el Britio, Germanio kaj Ja- 
panio. Ni havas kvar gvidantojn, du el ili estas svedlingvaj, kaj bonvenigas pliajn infanojn. 
Ili estu inter 6- kaj 13-jaraj kaj kapablu paroli Esperanton. Gis la 31-a de majo partopreno 
kostas 245 eŭrojn (215 por B-landanoj). Tio inkluzivas loĝigon, ĉiujn manĝojn kaj la pro- 
gramon. 

La kongreseto okazos en Lemm, 18 km for de Gotenburgo, en la loko nomita Rnappe- 
kulla. Ni loĝos en lignaj dometoj ĉirkaŭ centra manĝejo kaj kunvenejo. Tuj apude estas fre- 
ŝakva lago kun sabla fundo kaj tre pura akvo. Estas plie arbaro kun mirteloj, loko por libere 
ludi kaj futbal-tereno. Promenaj vojetoj preterpasas vilaojn, somerdometojn kaj unu/du 
farmbienojn kun bestoj. 

Riĉa programo estas en preparo. En Boras, 50 km for, troviĝas granda bestoĝardeno kun 
elefantoj (elefantido ĵus naskiĝis), ĝirafoj, delfenoj, nordaj bestoj k.t.p. Eblas uzi la buson 
por ekskurso tien. Oni kunportu manĝon kaj sidu en la parko. 

Petu aliĝilon kaj anoncu aliĝojn al: Stefan MacGill, Pannonia u. 30, I, 6, HU-1136 Bu- 
dapest, Hungario; <stefan.macgill@galamb.net>. Pagojn direktu al la Centra Oficejo de 
UEA aŭ via landa kongresa peranto. Pliajn informojn kaj elpreseblan aliĝilon oni povas vidi 
ĉe la hejmpaĝo de UEA, sub “Kongresoj”. 

NOVAJ REU-ALIĜOJ POR 2003 

ALIĜINTAJ KOLEKTIVOJ 

Moskva E-klubo “MASI-FaRo” (+1 nova membro): Sigaĉjov Aleksandr 

Sankt-Peterburga E-societo “Espero” (la listo): Aksjonova Marina, Butkeviĉ Anna, Lisiĉ- 
nij Ivan 

INDIMDUAJ MEMBROJ 

Ĉerepanov Valerij (Moskvo), Ĉuprakova Nina (Moskvo), Gazizov Gafurjan (Salavat), Gor- 
ŝkov Mihail (Niĵnij-Novgoroda reg.), Jegorov Valerij (Sankt-Peterburgo), Kopajev Jurij 
(Orjola reg.), Kovaljova Valentina (Novosibirsk), Lisova Viktorija (Sankt-Peterburgo), 
Mamkin Mansur (Tjumenj), Matusov Jurij (Sankt-Peterburgo), Paseĉnikov Jurij (Tomsk), 
Privalov Vitalij (Kostroma), Semjonov Aleksandr (Leningrada reg.), Sibircev Vladimir (No- 
vosibirsk), Sokolova Evelina (Krasnojarsk), Stepanov Pjotr (Novosibirsk), Sevĉenko Jelena 
(Moskvo), Smakov V/adimir (Novosibirsk), Udalova Irina (Taganrog), Zajceva Irina 
(Vladimira reg.) 

FAMILIA MEMBRO 

Privalova Oljga (Kostroma) 

KOREKTO 

En la listo de individuaj membroj de REU por 2003, publikigita en Ja antaiia numero de 
REGo, anstataŭ Anĵela Saviĉeva (Novosibirsk) devas esti Anĵela Belenko (Novosibirsk). 


REU-kotizoj por la jaro 2003: 

120 rub. (por eksterrusianoj - 15 eŭroj) - individua kotizo (inkluzivas la membrokarton, 
REGon kaj aliajn informojn, voĉdonrajton en REU-Konferenco, rabatojn ĉe uzo de REU- 
servoj kaj en E-aranĝoj); 

3000 mb. (por eksterrusianoj - 375 eŭroj) - dumviva kotizo (ĉio la sama dum la tuta vivo); 
25 mb. - familia kotizo (la membrokarto, voĉdonrajto en REU-Konferenco); 

120 rub. + 25 mb. por ĉiu membro - kolektiva kotizo (REGo kaj aliaj informoj de REU por 
la klubo, la membrokartoj kaj voĉdonrajtoj en REU-Konferenco por la klubanoj). 

La rublaj kotizoj sendendas al G.Kokolija (la adreso estas en la iasta kovrUpaĝo), la eŭra 
kotizo pagendas ai la konto reua-p ĉe UEA. 


Juna virino portanta bebon cniris apotekon kaj petis de la komizo permeson pesi la be- 
bon per la bebo-pesilo. 

- Mi bedaŭras, sinjorino, - la komizo respondis, - nia bebo-pesilo rompiĝis. Sed ni 
povas pesi kune la patrinon kaj la bebon, kaj poste pesi la patrinon sole. Tiam ni subtrahos la 
duan nombron el la unua nombro kaj tiel konstatos la pezon de la bebo. 

- Ho, tio ne sukcesos, - diris la juna virino, aspektante iomete ĝenata. 

- Kial ne, sinjorino? - demandis la komizo. 

- Car, - ŝi diris, - mi ne estas la patrino - mi estas la onklino. 

(esperanto-anekdotoj) 

redaktas Sonjo Sejnina, Vitalij Maienko 

KIO NUN OKAZAS EN LA RET’ 

Delonge Esperanto-komunumo bezonis sian interagan paĝaron, similan al ruslingvaj 
Lenta.ru, Strana.ru kaj aliaj - kun konstante renovigata novaĵ-bendo kaj ebleco por 
vizitantoj tuj pridiskuti la novaĵojn. Fakte, eĉ estis provoj fari 
ion similan: <www.esperanto.nu>, ekzemple. 

Ci-januare la delonga revo kaj bezono de intemacia publiko 
realiĝis en la kolektiva kreaĵo de kelkaj brazilaj esperantistoj, 
kiu ricevis strangan nomon Gangalo kaj “iksisman” adreson 
<www.gxangalo.com>. Mi ĉiutage vizitas Gangalon por ekscii 
la plej freŝajn novaĵojn de Esperantio kaj cetera mondo, por foje 
kontribui kaj simple pridiskuti la novaĵojn en vere intemacia 
medio de aliaj konstantaj vizitantoj. Aktualeco de Gangalo igas 
min forgesi pri iom troa pezeco de la paĝo-kodo kaj pri foje tro 
eksperimenta por mi lingvaĵo de la redakcio. Interalie la redak- 
cio de Gangalo uzas “Plenan Esperantigon de Nomoj (PEN)”, 
kio tre helpas legi aperantajn en la novaĵoj nomojn. 

Iom da fanfaronado eblas ankaŭ por ni, rusianoj, ĉar ni 
sufiĉe bone progresas pri ekstera informado kaj instmado en la 
Reto. Daŭre aperadas la reta dissendo “Novosti esperanto- 
dviĵenija” 1 2 - por pli ol 4 000 abonantoj. Se vi jam havas 
retaliron, sed ne jam abonas la dissendon, vizitu la paĝaron 
<www.ikso.net/novosti>. Dank’ al helpo de svedo Hokan 
Lundberg kaj mso Dmitrij Laŝunin en la paĝaro fme de marto 
aperis belega fommo, uzanta modeman programaron 
phpBB 2.0.4. Similaj fommoj estas tre popularaj en la Reto nun, 
kaj estas tre bone, ke esperantistoj iĝas atingeblaj ne nur ce 
VahooGroups 1 . Ekde apero de la fommo nombro de ĉiutagaj 
vizitantoj ĉe <www.ikso.net/novosti> triobliĝis kaj atingis 300- 
400 vizitojn tage. 

Esperantistoj ne nur agas “en sia teritorio”, sed ankaŭ vizitas 
popularajn renkontiĝejojn de retumantoj: fommojn, babilejojn, publikajn taglibrejojn. Tie 
ofte aperas prilingvaj temoj, kaj opinio de esperantisto ne plu estas raraĵo ĉi-okaze. Tamen 
bezonatas eĉ pli aktiva kaj kvalita agado en tiu tereno. 

Ce la paĝaro de REJM <www.tejo.org/rejm> aperis bona inform-paĝo pri OkSEJT-43, 
kian ni havis tute ne ĉiujare. Aperis ankaŭ specialaj paĝoj pri nia tre probabla IJK, kies 
okazigon en Rusio TEJO ne jam fmdecidis. La paĝoj jam enhavas mapojn de la regiono, 
fotojn de la ripozejo “Berjozka”, proksimumajn prezojn de loĝado ks. Paĝoj pri IJK-60 


1 “Novaĵoj de Esperanto-movado” aŭ (la dua nomo) “Esperanto novosti” (E-novaĵoj). 

2 <www.yahoogroups.com> - usona servilo, kiu ebligas funkciadon de retpoŝtaj diskutgrupoj. Tre 
populara inter retemaj esperantistoj. 

konkurencas pri la nomo “la plej populara parto de REJM-paĝaro“ kun nia kolekto de 
poŝtelefonaj melodioj, kiujn kodigas Aleksej Kuznecov (Kostroma). Jam aperis en la 
kolekto preskaŭ ĉiuj “Oraj Kantoj”, “La Bamba”, himno “La Espero” ka., kio iĝis bona 
logaĵo por plej internacia 
publiko. 

Malgraŭ konstanta kvanta 
kaj kvalita kresko de esperant- 
lingva Interreto, ankoraŭ estas 
bezonataj pliaj fortoj por ĉi 
agado. Plej unue temas pri 
aŭtoroj kaj tradukantoj, due - pri profesiecaj ret-programistoj kaj aspektigistoj. 

Se vi havas E-rilatajn ruslingvajn informojn por disvastigi, sendu ilin al 
<novosti@ikso.net> (aŭ paperpoŝte: 191014 Sankt-Peterburg, Baskov per. 13/15 - 15, 
Ivanov Vjaĉeslav). Se viaj novaĵoj estas en Esperanto (ankaŭ pri la ekster-Espcranta vivo en 
Rusio), sendu ilin al <gxangalo@gxangalo.com>. 

ĝis revido, via <www.ikso.net/~slavik> 

REVU 

Karaj geamikoj! Ni plezure informas vin, ke nun naskiĝas la unua numero de junulara 
arta revueto “REVU”. Se vi nur provas verki en Esperanto, tio estas via ŝanco publikigi 
viajn verkojn kaj ricevi konsilojn de spertaj E-aŭtoroj kaj opinion de viaj geamikoj! Tio 
estas via ŝanco ekkreski! Se vi estas jam sperta juna verkisto, ni ankaŭ bonvenigas viajn 
verkojn sur paĝojn de nia revueto! 

Do sendu al ni viajn originalajn kaj tradukitajn versajojn, prozaĵojn kaj kantojn 
(prefere kun akordoj). Kluboj, sendu scenarojn de teatraĵoj - kiujn vi montras (-is) dum E- 
aranĝoj kaj klubaj kunvenoj! Ne forĵetu scenarojn, sed pere de publikigo dividu ilin kun aliaj 
kluboj - tiam viaj teatraĵoj, eble, iĝos konataj ankaŭ en iliaj urboj! Aŭtoroj de la plej 
altkvalitaj verkoj ricevos premiojn! 

Artcmuloj, ni bonvenigas viajn artikolojn kaj recenzojn (pri muziko, literaturo, kino, 
dancoj, kulturo ĝenerale ks.)! Kaj - speciala rubriko por legamantoj - “Mi konsilas legi...”! 
Skribu pri iu libro, kiu plaĉis al vi (ne gravas, ĉu tio estas libro en Esperanto, en la rusa aŭ 
en iu alia lingvo) kaj eldiru viajn impresojn, por ke viaj geamikoj eksciu pri ekzisto de tia 
bela kaj vere leginda libro! 

Se vi pretas helpi pri desegnado, teknika kaj krea laboro dum preparado de la revueto - 
ni invitas vin al nia “redakcio”! Vere bezonata estas helpo pri kolektado de verkoj. Se vi 
scias, ke iu el viaj geamikoj verkas en Esperanto, bonvolu helpi al li aperigi siajn artaĵojn en 
nia revueto. 

Kontaktu nin rete <sony@mail.icomtex.ru>, aŭ poŝte - 153051 Ivanovo, Kohomskoje 
ŝosse 22A - 69, Sonjo Sejnina. 

arteme kaj kunlaboreme via Redakcio de “REVU” 


La retpaĝo <home.no.net/verdulo/no/birdsounds3 ,htm> 
prezentas Esperantajn nomojn de 109 eŭropaj birdoj 
kune kun surbendigo de ilia kanto en mp3-formato. La 
birdojn surbendigis Juhani Kyrro k.a. (vidu 
<www.virtual-bird.com>), kaj la retpaĝon esperantigis 
Claude Rouget <claude.rouget@start.no>. (el “NUN”) 


Policisto haltigas aŭton, kie sidas blondulino, pro tio ke ŝi veturis tro rapide. 

- Bonvolu montri vian stir-rajtigilon. 

- Damne, knaboj, vi tamen iel ordigu viajn aferojn! Hieraŭ vi forprenis mian rajtigilon, 
kaj jam hodiaŭ volas, ke mi montru ĝin al vi! 

(esperanto-anekdotoj) 

ANATOLO GONĈAROV TRANSLOĜIĜIS 

Mi finfine firme instaliĝis en la pitoreska Sajan-montaro. En mia du-(fakte tri-)ĉambra 
loĝejo estas ebleco loĝi triope. Ni jam estas du: krom mi estas esperantisto el Odessa (el mia 
plej unua E-kurso) Eŭgeno Perepelica. Ni serĉas trian pensian esperantiston por la kunloĝo 
E-parolante, por-E-laborante. La legomparcelo ebligos provizi por la tuta jaro legomojn, 
parte ŝparigante niajn pensiojn por aliaj aferoj, ekz. E-aranĝoj. Dezirindus legi aliĝan leteron 
de eks-SEJM-ano, kiu estas konata al mi. Nia loĝejo havas preskaŭ ĉiujn urbajn 
komfortaĵojn krom la necesejo (kiu enkortas). Krome ĝi estas tre varma, troviĝante hejt- 
sisteme inter la hejtejo kaj malsanulejo, kiuj ambaŭ proksimas. Ni havas komputilon, 
printilon kaj skanilon... Skribu al: Anatolo Gonĉarov, ul.Festivaljnaja i5 - f, Artjomovsk, 
66295f Krasnojarskij kraj; aŭrete: <anatolog@mal.ru>. 

Anatolo Gonĉarov (Artjomovsk) 

KONATIĜU KUN E-LECIONOJ DE EŬGENO PEREVERTAJLO 

Iam en la revuo “Soveta Uzbekistano” (aperinta en 11 lingvoj - persa, daria, uzbeka, 
franca, germana, rusa, araba, hispana, angla, hindia, uzbeka per araba literaro) ekzistis 
Esperanta rubriko, kiu enhavis E-novaĵojn, landajn novaĵetojn kaj ampleksajn E-lecionojn. 
Jen estas citaĵoj el la leteroj de la legantoj pri la E-paĝo kaj lecionoj. “Hispanaj esperantistoj 
revas pri E-kurso en iu landa, hispania nacilingva gazeto. Ni ne havas tian kurson. Dankon 
al vi!” (Adonis Meana, Hispanio). “Via kurso en la araba lingvo helpas al miaj lernantoj 
studi Esperanton kaj kompreni la vortojn sen la franca” (Mhamed Bettahar, Alĝerio). “Mi 
havas multajn lernolibrojn de E-o, sed nenie mi renkontis la similajn lecionojn kun tiom 
originala instrumetodo” (Hans Dietrich, Germanio). “La ideo havi E-paĝon en via revuo 
estas genia. Genia pro tio, ĉar la revuo estas eldonata plurlingve kaj per tio draŝas multajn 
muŝojn per unu frapo” (Ludvig Gross, Germanio). “Mi studis la prezentitajn 4 lecionojn kaj 
povas konstati, ke la metodiko de la instruado estas bona, ĉar ĝi estas simpla kaj facile 
komprenebla al reprezentantoj de multaj nacioj. Tiun metodikon uzis ankaŭ la hungara 
fakulo d-ro I.Szerdahelyi” (Laimundas Abromas, Litovio). “La ŝablonoj (stereotipoj) estas 
genia elpensaĵo. Mi rekomendos la lecionojn al la Brita E-Asocio” (David Curtis, Anglio). 
“Gratulojn pri via nova iniciato. Mi esperas ricevadi estontece pluajn viajn kopiojn” 
(Humphrey Tonkin, Usono). 

Nun tiuj lecionoj estas ĝisdatigitaj, ili estas plenigitaj per multnombraj ekzercoj, 
dialogoj, detalaj reguloj kun multaj ekzemploj ktp. Pere de la lernolibro, de la ekzercoj la 
studanto estas laborigata, paroligata ekde la unua leciono. La kantoj ŝatataj de esperantistoj 
el multaj landoj vigligas la lecionojn. Demandu la lecionojn de mi, t.e. de la iama 
rubrikestro. La adreso estas Esperanto-Centro, p/k 140, Poĉtamt, 700000 Taŝkento, 
Uzbekistan; rete <esperuzo@mail.ru>, <eugeny@gimli.com>. 

Eŭgeno Perevertajlo (Uzbekio) 

LA UNUA ESPERANTO-SOCIETO RESTIS SEN EJO 

La 31-an de marto rezulte de juĝproceso kontraŭ Komitato pri Ŝtataj Nemoveblaĵoj 
(KUGI) de Sankt-Peterburgo la unua en historio de Esperanto registrita societo de esper- 
antistoj “Espero” restis sen ejo. Laŭ la nova politiko de la urba estraro sociaj organizaĵoj ne 
plu ricevados ejojn en historia centro de la urbo, eĉ se temas pri kulture kaj socie valoraj so- 

cietoj. Oni ne jam proponis alian ejon, almenaŭ en apudurbo, por la mondfama E-klubo. 

La societo de esperantistoj “Espero” estis fondita en 1892 kaj per tio iĝis la unua oficiale 
registrita Esperanto-klubo en la mondo. Antaŭ la Oktobra Revolucio en Rusio la societo ok- 
upis sufiĉe grandan sidejon en la strato, kiu nomiĝas nun strato Marata. Dum post-stalinisma 
epoko kaj ĝis la disfalo de Sovetunio “Espero” ekzistis kiel klubo ĉe Kulturpalaco “Kirov”. 
En 1991 grupo de lokaj aktivuloj sukcesis restarigi la societon kaj, dank’ al sindona laboro 
de Anna Butkeviĉ, ricevi por ĝi duĉambran ejon en centra parto de la urbo. Post paso de 12 
jaroj la ejo estas reprenata de la ŝtato. 

La kazo de “Espero” ne estas la sola en aro de similaj konfliktoj pri nemoveblaĵoj en la 
antaŭjubilea Sankt-Peterburgo. Kelkaj aliaj societoj kaj kluboj ricevis similajn sciigojn de 
KUGI pri ĝia decido ne plu luigi ejojn al tiuj organizaĵoj. La liberigata nemoveblaĵo estos 
vendata dum la prezoj altiĝas lige kun baldaŭ festota 300-jariĝo de la urbo. 

Malgraŭ malsukceso dum la juĝproceso, prezidanto de “Espero” Anna Butkeviĉ ne volas 
cedi al tio, kion ŝi nomas “arbitro de lokaj potenculoj”. Si planas turni sin al juĝejo de la plej 
alta nivelo kaj procesi kontraŭ Peterburga KUGI en Moskvo. Subtenleterojn kaj informpe- 
tojn sendu al Anna Butkeviĉ (retpoŝte <espe@narod.ru>, telefone/fakse (812) 2344759). 

Sl. Ivanov (Peterburgo) 

FI EN ĈEBO 

La 05-06-an de aprilo en Ceboksari pasis la 4-a Festivalo de Interesoj. Gi konsistis el du 
partoj: la unua pasis la 05-an de aprilo, kiam okazis majstro-klasoj por aktivuloj de junularaj 
organizaĵoj pri diversaj aspektoj de funkciado de organizaĵo; la dua parto, la 06-an, estis 
mem Festivalo - entute pasis prezentoj de 38 junularaj kaj infanaj organizaĵoj de Cuvaŝio kaj 
ankaŭ de najbaraj regionoj (estis gastoj el Joŝkar-OIa kaj Kazanj). Nia JEACR ankaŭ aktive 
partoprenis en la Festivalo kaj i.a. ricevis diplomon pro bone preparita prezento. (JEACR) 


JUNULARA KURSO EN PETERBURGO 


En Peterburga Societo “Espero” sukcese pasis unumonata rektmetoda kurso de Espe- 
ranto por junularo. La kurson gvidis speciale invitita el Litovio juna instruisto Eŭgeno Gaus, 
jam konata al rusianoj dank’ al sia partopreno en REK-EoLA (Serovo, 2001). 

Eĉ laŭ siaj statistikaĵoj la kurso en Peterburgo iĝis tre ne- 
kutima - ja ĝin finis pli multe da homoj, ol estis komence de 
la studado. En la unua leciono ĉeestis 24 lernantoj, en la lasta 
- 33. La lemantoj rakontadis pri la gajaj lecionoj al siaj 
amikoj, kaj tiuj venadis al la kursejo. Cio finiĝis per banala 
manko de seĝoj en la ejo de Societo “Espero”! Dank’ al la 
kurso centoj da gejunuloj aŭdis pri Esperanto, ĉar aperis mul- 
taj anoncoj en diversaj lemejoj kaj kvalita reklamo en la 
januara numero de tre populara studenta gazeto “Gaudea- 
mus” (ĝin fakte legas ĉiuj studentoj de la urbego). 

Fine de febmaro Eŭgeno revenis al Litovio. Liaj lemantoj 
nun renkontiĝas ĉiusabate en la ejo de Societo “Espero” ĉe la 
metrostacio “Petrogradskaja”. La kunvenoj okazas inter la 6- 
a kaj 9-a horo vespere - ĉiuj esperantistaj gastoj de la urbo 
estas varme bonvenaj. 

La sukcesan kurson organizis gmpo de junaj E-aktivistoj: 

Oksana Burkina, Slavik Ivanov, Nastja Koĵevnikova, Anna 
Lisina kaj Aleksandr Osokin. Ciamaniere subtenis la kurson 
prezidanto de la Societo “Espero” Aima Butkeviĉ. Universala 



unu el la feliĉuloj kun "Brile” 
por lafina ekzameno 

Esperanto-Asocio helpis per iom da 
mono, kiu sufiĉis por kovri la vojaĝ- 
kostojn de la instruisto kaj pagi al li sala- 
jron; de UEA venis ankaŭ multaj malno- 
vaj numeroj de “Kontakto” kaj “Espe- 
ranto”. REU provizis nin per kelkdek 
ekzempleroj de “REGo”, de “Sezonoj” 
venis pakaĵo kun diversaj numeroj de “La 
Ondo de Esperanto”. REJM vendis kel- 
kajn ekzemplerojn de Bokarev-vortaro 
kontraŭ speciale rabatita prezo. 

Ciu kursfminto ricevis Esperanto- 
rusan vortaron (estis diversaj eldonoj, kaj 
pro tio okazis lotumado), kelkajn E-periodaĵojn kaj belan ateston. Eblas kredi, ke la novaj 
homoj helpos plivigligi la Esperanto-movadon en Sankt-Peterburgo. Oni jam, interalie, 
planas organizi en Peterburgo antaŭkongreson de IJK-60 en 2004, estas ankaŭ aliaj projek- 
toj: malgranda lingva festivalo, kunagado kun aliaj junularaj societoj, informa kaj eldona la- 
boro. 

SLIvanov (Peterburgo) 

INVITO AL TRI ĈINAJ KONGRESOJ 

Kongresoi: La 5-a Ĉina Kongreso de Esperanto; La 22-a Komuna Seminario de 
Ĉinaj, Japanaj kaj Koreaj Junuioj; La 1-a Internacia Esperanto-Turisma Festivalo de 
Ĉinio. Loko: Yanji, Jilin Provinco, Cinio. Datoj: 15-18 aŭgusto 2003. Kongresejo: 
Yanbian Instruista Universitato. Programoj: Riĉaj programeroj; prelegoj, seminario, naciaj 
dancoj, turismaĵoj, ktp. Aliĝkotizo: 50 dolaroj (inkluzivas transporton inter hotelo kaj 
kongresejo kaj bankedon). Loĝado: Studenta loĝdomo(5 dolaroj por 1 nokto; manĝaĵo - 5 
dolaroj por 1 tago); Hoteloj (30-50 dolaroj por 1 nokto; manĝaĵo -20 dolaroj por 1 tago). 

18-20-an de aŭgusto 2003 okazos ekskursoj al Cangbai Montaro, la limo inter Cinio kaj 
Koreio; Hunĉun, la landlimo de Cinio, Rusio kaj Norda Koreio; Raĵin, Sunbong, Norda 
Koreio; Haishenwei, Rusio. Por pli da informo, kontaktu: s-ro Li Jundao 

<Jundao21@yahoo.com.cn>, poŝta adreso: 51-2-11 xinhua str., Yanji, Jilin prov., China; tel: 
(86-433) 2911980; fakso: (86-433) 2663360; aŭ d-ro Bak Giwan 

<URqV rriAS/anf/fiA/aVirir» nr\ A 

NOVA E-KLUBO EN CEBOKSARI 

Mi ŝatus informi ke la 9-an de aprilo en Ceboksari aperis nova junulara Esperanto-klubo 
“Edmond Privat”. La klubon konsistigis kursfinintoj de Danil Kapitonov kaj lemantoj de 
Aleksandr Blinov. La fondan kunvenon gvidis Aleksandr Blinov, Danil Kapitonov kaj 
Aleksandra Fedotova. En la fonda kunveno ĉeestis 12 personoj. Estis priparolitaj bazaj 
principoj de la kluba agado: lingva disciplino dum kunvenoj (paroli en facila Esperanto), 
nova kunvengvidanto ĉiufoje, lingvaj ludoj, aktiva partopreno en kluba vivo, ĉeftemoj 
ĉiukunvene. Oni parolis pri eventuala helpo al JEACR pri organizo de ĉefaj aranĝoj, kaj oni 
pensis pri la ebleco fari novajn poresperantajn kaj porsociajn aktivaĵojn. Dume ne estis 
trovita konstanta loko de kunvenoj, tamen estis decidite ke la kunvenoj okazos dusemajne. 
Kio estis agrabla - entuziasmo ne mankis! Estis decidite ke la klubo ekzistos ĉ. 3 jarojn (aŭ 
precize 1001 tagojn), post kio ĝi malfondiĝu kaj ĉe deziro povas aperi nova klubo. 

Aleksandr Blinov (Ĉeboksari) 



leciono la 14-an de februaro 

ku/tura revuo 


Grigorij Arosev (Moskvo) 

INTERESIĜO PRI LA MORGAŬA TAGO 

Hodiaŭ pliboniĝis la humor’ 

sen vera kaŭz’ (pli ĝuste - sen kialo). 

Ekŝajnis: ne sensencas mia jor’, 
ekŝajnis: venkis venton mia alo, 
ekŝajnis: mi ne plu faladas sor, 
kaj post malviv’ finfine venis malo. 

Hodiaŭ ne satdormis 1’ organism’, 
sed 1’ korpo ne laciĝas (vera strango: 
ĉi tion mi eĉ povus nomi skism’, 
se malsanece ruĝus mia vango, 
sed viglas mi). Ĉu hantis optimism’? 
Aŭ tamen antaŭtempe kantas lango? 

Hodiaŭ sidas mi en trolebus’ 
kun nura cel’: ĉi tiujn vortojn noti. 

Elfluos baldaŭ la malvarma pus’, 
tre baldaŭ ĉesos botoj neĝe koti, 
verŝajne, amikiĝos kat' kaj mus’, 
kaj suno maldecidos nin bojkoti. 

Hodiaŭ mi decidis kun obstin’, 
ke tempas surfaciĝi de la fundo, 
ke venos la komenco al latin', 
ke ne ekzistas senta troabundo. 
Renkontos hejme min la amatin’, 
kaj gaje diros: “Kara, foras lundo!” 

Hodiaŭ min atakis multa mon’, 
ne gravas, ke mi ŝuldas pli, ol havas, 
kaj granda sum’ celatas por redon’. 

Mi ĉi-momente riĉas, sekve bravas. 

Sed se vi min regalus per admon’, 
mi laŭdus vin: “Karul’! Vi ege pravas!” 

Hodiaŭ pliboniĝis la humor’. 

Mi ne deziras plu splitadi haron. 

Bonege estus, se la nuna hor’ 
pli longe fluus, ol laĵusa jaro. 

Sed eĉ se ne - mi ĝojas, ĉar tuj for- 
martiĝos invalido-februaro. 

Hodiaŭ frapis nazon vigla gut’, 
rastante rustan reston de la gripo. 

Germano diras: “Ja, dast ist sehr gut!” 

“Tre bienl”, - aŭdiĝas de la francaj lipoj. 

Mi legas geniulon Vonnegut. 

Li diras: “Very well!” per siaj tipoj. 

Hodiaŭ la amiko de T marbord’ 
al mi direktis kelkajn bonajn frazojn. 

En ili mankis alta senc’ kaj ord’ 

(nu, tamen li korekte uzas kazojn), 
sed tio estis kvazaŭ je la pord’ 
frap-frapis bon’. Mi ŝatas ĉi okazojn. 

Hodiaŭ elpensiĝis la titol’ 
de ĉi poemo antaŭ mem poemo. 

Mi taksas tion ŝerco aŭ petol’ 
de mia nebridebla versaĵemo. 

Perdiĝis la ŝlosilo de skatol’ 
de ligo inter senc’, enhav’ kaj temo. 

Hodiaŭ pliboniĝis la humor’. 

Mi preĝis, kaj ĉi preĝo ekstermesa 
tre helpis peli ombrojn de stupor’, 
fantomojn de la viv’ kondamne stresa, 
kaj mi esperas, mi voĉdonas por 
ke T sekva tago estu interesa. 

28.02.2003, Moskva 


La 15-an de aprilo Maŝa Koĉetkova (kiun 
ni ĉiuj konas kaj amas) naskis la filinon 
Anja. Gratulojn! (Esperanto-rus-informoj) 

En februaro-marto en la reta diskutgrupo <kreado> okazis diskuto pri t.n. “abortaj” 
rimoj. Gi komenciĝis, kiam Valentin Melnikov, kritikante senditan al la grupo tradukon, 
skribis “ ‘bela-karuselo ’ estas t.n. aborta rimo, oni jam multe skribis pri evitindo de tiu rim- 
speco Post tiuj vortoj ekflamis la diskuto, la plej interesajn partojn de kiu vi trovos ĉi tie. 

RIMOJ BONAJ KAJ MALBONAJ 

“aborta rimo (ĉe kiu la postakcentaj sonoj ne samas, ekz.: mordas - pordon)” - PIV 

Pavel Moiaiev (Ukrainio) 

Jes, mi aŭdis pri tio. Eble tiu mia misrimemo estas nur “infana malsano” de esperantis- 
teco, sed al mi ŝajnas (mi serioze okupiĝis pri poetiko en la rusa lingvo), ke tiu ĝustemo pri 
rimoj en Esperanto prirabas ĝiajn eĉ sen tio iom limigitajn kompare kun la naciaj lingvoj 
poetikajn eblecojn (temas pure pri teknika rimado - ja en E-o, ekzemple, ne eblas rimi ver- 
bon kun plural-akuzativa substantivo ktp). Konsiderante ĉion mi tamen provas min pravigi 
per tio, ke “bela-karuselo” estas ne la plej monstra rimo en E-o. 

Nikolao Gudskov (Moskvo) 

La malestima esprimo “aborta rimo” devenas de Kalocsay, kaj neado de poezia valoro 
de radikaj rimoj estas lia persona opinio. Verdire, “rimo” estas sufiĉe vasta nocio kaj signi- 
fas simetrion inter du (aŭ kelkaj) versoj. Simetrio povas esti diversspeca, kaj ĝi povas ekzisti 
nur inter akcentitaj radikoj sen koincido de finaĵoj (same, kiel ĝi povas ekzisti inter unuaj si- 
laboj de versoj!). Tial, en si mem, ap- 
likado de radikaj rimoj ne estas “peko” an- 
taŭ la poezio, nur antaŭ la poeziaj gustoj 
de Kalocsay, kio ne estas samo. 

Manfred Retzlaff (Germanio) 

Ankaŭ mi havas la impreson, ke tiu 
neperfekta rimvortparo estus evitinda, 
kvankam ambaŭ rimvortoj nur diferencas per la lasta vokalo “a” respektive “o”. Sajnas al mi, 
ke precipe rusaj esperantistoj uzis aŭ uzas tiun rimado-manieron. La kaŭzo eble estas, ke en 
la rusa lingvo la finaj vokaloj estas nur malforte elparolataj, tiel ke oni ne rimarkas iun diferen- 
con. Kaj la vortfmaj vokaloj “o” kaj “a” eĉ sonas tute same en la rusa lingvo, se mi ne era- 
ras. Estas iu vokalo inter a kaj o. (En mia iama lemolibro de la msa estis uzata speciala signo 
(inversa a) por esprimi tion per la literoj de la Intemacia Sonskribo.) Sed en aliaj lingvoj, 
precipe ankaŭ en Esperanto oni rimarkas la diferencon. Kaj tio povas esti sentata iom ĝena. 

Rimvortoj ja sonu same ekde la vokalo de la akcentata silabo, antaŭe de ĝi - malsame. 

Samideano Mevo ankaŭ opinias, ke tia “ĝustemo” prirabas Esperanton je poetikaj eble- 
coj. Sed pli limiga ŝajnas al mi la “kondanmo” de la rimado per samsufiksaj vortoj (la t.n. 
adismaj aŭ “adasismaj” rimoj), kiujn Zamenhofo kaj aliaj fmaj Esperanto-poetoj senhezite 
uzis. La rekta konsekvenco de tiu kvazaŭa malpermeso ŝajnas al mi, ke oni devas serĉi aliajn 
rimedojn de rimado - se oni entute volas rimi. Kaj unu ebleco estas la rimado per neperfektaj 
aŭ preskaŭ-rimoj (aŭ “rimoidoj” laŭ la “Pamasa Gvidlibro”) kiel la supre menciita. Aŭ la 
Esperanto-poetoj inventas novajn vortojn, neologismojn aŭ malofte aŭ nur en poezio uzatajn 
vortojn, kiujn ordinaraj esperantistoj ne komprenas. Mi pensas, ke Esperanto estas esence 
sufiksa lingvo, en kiu tiaj sufiksaj vortoj kaj ankaŭ samsufiksaj rimoj sonas tute naturaj kaj 
ne ĝenaj. Estas tio eble mia ne tre kompetenta opinio. Sed mi konas plurajn spertajn esper- 
antistojn, kiuj samopinias, kiujn ne ĝenas tia rimado, kondiĉe, kompreneble, ke oni ne troi- 
gas la aferon, rimante nur pere de la sufikso -ad- (pro tio certe ankaŭ la esprimo “adasismo”). 


Dum tri semajnoj fine de marto - komence de 
aprilo en respublika biblioteko en Ceboksari 
funkciis ekspozicio de Esperanto literaturo. 
Estis prezentitaj la libroj el biblioteko de 
JEACR, kiu nun konsistas el pli ol 150 libroj, 
kaj multe da revuoj. (JEAĈR) 

Laŭ germana dinnaniero mi emas diri, ke “oni elŝutis la infanon kun la ban-akvo”. Tio sig- 
nifas ĉi-rilate, ke oni kvazaŭ “anatemis” aŭ tabuigis la tutan samsufiksan rimadon - ankaŭ 
per la sufiksoj -ig-, -iĝ-, -an-, -ar-, -et-, -eg-, -ant-, -int-, -ont-, -at-, -it-, -ot- kaj tiel plu ansta- 
taŭ nur malkonsili la rimadon per la sufikso -ad- (-ado, -adi, -adas, -ada ...). (Sed ŝajnas al 
mi tro enradikiĝinta tiu abomeno de la t.n. “adasismoj” (mi ne ŝatas tiun malestiman espri- 
mon) en la kapoj de en poezio gvidaj esperantistoj, ol ke oni facile povas konvinki ilin kaj 
iliajn adeptojn pri la neneceso aŭ netaŭgeco de tia malkonsilo kaj fakta malpermeso.) 

Cetere, Zamenhof uzis almenaŭ unufoje ankaŭ tian malprecizan rimon, nome la 
rimvortparon (karan - altaron) en la poemo “Mia penso”, en la tria strofo. Mi enkopias ĝin 
ĉisube: Mia penso kaj turmento 

Kaj doloroj kaj esperoj! 

Kiom de mi en silento 
A1 vi iris jam oferoj! 

Kion havis mi plej karan, 

La junecon - mi ploranta 
Metis mem sur la altaron 
De la devo ordonanta! 

Eble Zamenhof estus povinta eviti tion per ŝanĝo de la komenca pronomo “kion” al 
“kiun” aŭ “kian” kaj anstataŭigante la riman vorton “karan” per “karon”. La kvina linio de 
tiu strofo tekstus tiam: “Kiun havis mi plej karon,” aŭ “Kian havis mi plej karon,”. Kaj tiam 
ni havus la “puran” rimvortparon “karon - altaron”. Eble vi povos diri al mi, ĉu tia ŝanĝo 
estus ebla. 

Valentin Melnikov (Moskvo) 

Manfred jam prave atentigis, ke en la msa senakcentaj “a” kaj “o” sonas tute same. E1 
tio rezultas, ke msoj (kaj nur ili), dum ili ne posedas Esperanton tute libere, ne sentas 
maltaŭgecon de rimo kiel “bela - kamselo”. Ja en Esperanto la tuta gramatiko “sidas” en 
finaĵoj, do senakcentaj “a” kaj “o” neniel mikseblas. 

Ciu lingvo havas siajn leĝojn - kiuj eĉ iom-post-iom ŝanĝiĝas. Apliki al Esperanto 
leĝojn de la msa estas same, kiel veturi per trajno, uzante horaron de busoj. 

Ju pli bone vi posedas E-on - des pli facile trovos rimojn. 

Mikaelo Bronŝtejn (Tiĥvin) 

Kelkdek spertaj E-poetoj pledas pri poezio entute senrima, sed eĉ plenpantalone 
estimante ilin, mi faros miajn poemojn, kiel mi kutimas fari ilin. La tempo juĝos. La samo 
koncemas “abortan” rimon. Mi iam verkis la artikolon pri la temo, do mi nur ripetu, ke ne 
ekzistas (laŭ mi, certe) aborta rimo. Ekzista bela rimo kaj malbela. Kaj ekzistas aborta 
opinio pri ekzisto de “aborta” rimo. 

Poeto afrika, germana, msa - ne gravas - tiu, kiu pmdente enportas riĉaĵon de sia lingvo 
en E-poezion, sendube riĉigas la lastan. Brodskij verkis en la angla portante tien multon el la 
msa ĉarmo! 

Manfred Retzlaff (Germanio) 

Eble ni ne uzu plu la vorton “aborta rimo”; ĉar ĝi impresas iom moka kaj malestima, 
kvankam ĝi troviĝas en PIV. Mi do proponas uzi estonte nur la esprimon “rimoido”, kiu 
estas difinita en PIV jene: “rimo, en kiu la postakcentaj konsonantoj similas, sed ne samas 
(ekzemple: vorto - pordo)”. 

Eble oni povas tiun vorton uzi ankaŭ por la rimoj, en kiuj nur la finaj aŭ postakcentaj 
vokaloj de la rim-finaĵoj malsamas, kiel en la ekzemploj “bela - karuselo” aŭ “brila - 

veturilo”. Aŭ oni uzu tiun nocion ĝenerale en ĉiuj kazoj, en kiuj la postakcentaj son- 
elementoj parte aŭ tute malsamas. Eble oni nomu tiajn rimojn ankaŭ “neperfektaj". Perfekta 
estas iu rimo tiam, se ĝi plenumas la PlV-an difinon de la nocio “rimo”: “Samsoneco, inter 
du aŭ pluraj vortoj, de la akcenta vokalo kaj de ĉiuj ĝin sekvantaj son-elementoj”. (Oni eble 
povus diri ankaŭ: “Samsoneco, ... , ekde la akcenta vokalo kaj de ĉiuj ĝin sekvantaj son- 
elementoj”.) 

Estas nun la demando, ĉu oni rajtas uzi tiajn ne-perfektajn rimojn aŭ ne, aŭ ĉu nur 
esceptakaze, licenca-kaze. Mi pledas por tio, ke oni lasu al ĉiu poeto aŭ tradukanto de 
poemoj la liberan decidon tiurilate. Oni ja ne povas malpermesi iun manieron de rimado, nur 
konsili ion. Decidu la legantoj. Ili aprezu aŭ ne aprezu. 

Por mi mem mi dim, ke plaĉas al mi pli la “puraj”, en tiu senco “perfektaj” rimoj. Kaj 
mi mem ankaŭ volas plejeble uzi nur tiujn, kiuj plene kongmas al la supre menciita difino de 
rimo. 

Nikolao Gudskov (Moskvo) 

Interese, tamen: ĉu “nepuraj” rimoj, estu ili eĉ “abortaj” laŭ fiesprimo de Kalocsay, 
malplibonas ol tuta manko de rimoj? Jen, la msaj esperantistoj “pekas” pri tio, sed ĉu tiuj 
senrimaj kaj senritmaj “poemoj”, per kiuj nin provizas hispanaj kaj italaj esp-istoj, estas pli 
poeziaj? Estas strange, sed la kritikemuloj ŝatas kritiki tekstojn, kie la rimoj almenaŭ estas, 
sed ne tuŝas tiujn, kie ili plene forestas! Laŭ mi - maljuste! 

Blazio Wacha (Hungario) 

... oni do ne dim, ke abortaj rimoj estas malbonaj. Oni nur konsciu, ke abortaj rimoj 
kelkfoje, se legataj de msoj aŭ bulgaroj (...), ŝajnas pli efektaj, ol se legataj de ne-rusoj, pro 
(konsiderinda aŭ ioma) redukto de la diferenco (opozicio) de la sonoj “o” kaj “a” fare de 
rusoj, kaj pro “plenbuŝa” konservo (aŭ ĉu pliigo?) de la opozicio fare de iuj aliaj, ekz. 
hungaroj. 

Abortaj rimoj povas efiki ankaŭ iel streĉe, interese, simile ekzemple al trakuraj rimoj 
(turo - kuros, stelo - ŝtelos ks.). Simile, kiel mi dim, kelkfoje estas amuze, se aperas io 
rimeca en loko nesupozata porrima. 

Manfred Retzlaff (Germanio) 

Responde al la ĉi-rilata sciigo de samlistano Wacha Balasz mi emas diri, ke rimvort- 
paroj kiel “turo - kuros”, “stelo - ŝtelos” tute ne plaĉas al mi. Min impresas tiuj, kvazaŭ iu 
volis rimi sed ne povis. Sed tio estas nur mia propra opinio. Tamen mi pledas por tio, ke oni 
uzu prefere nur “verajn rimojn” - laŭ la difino de nocio “rimo” en PIV. Aŭ oni tute rezignu 
pri rimoj. (Altemative oni ja povus verki versojn nur laŭ iu fiksa sekvo de akcentataj kaj 
neakcentataj silaboj.) Laŭ mia sento nur rimvort-paroj kiel “turo - kuro”, “stelo - ŝtelo” - 
sen aldona fina konsonanto ĉe unu elemento - estas agrable sonantaj rimoj. 

Sed eble mi estas - estante germanlingvano - tiurilate iom influita de la germana poezio, 
en kiu tiaj neperfektaj aŭ “abortaj rimoj” (laŭ Kaloĉajo, kiel en la PlV-a ekzemplo “mordas 
- pordon”) apenaŭ aperas. Mi emas diri laŭ gemana esprim-maniero iom ŝerce: “Das geht 
mir gegen den Strich” (tio signifas: mi ne ŝatas tion kiel kato, kies felo-harojn oni brosas 
kuspe, kontraŭ la normala direkto). Eble alilingvanoj ne havas tian impreson. 

Rilate la originan demandon de la esperantisto Mevo kaj la de li uzitan rimvortparon 
“karuselo - bela” mi emas ankoraŭ komenti, ke en la msa lingvo simila rimvortparo kiel 
ekzemple “oto - CBeTa” (latinlitere skribite: eto - svjeta = tio - de la lumo) prezentas veran 
rimon laŭ la PlV-a difino; ĉar la finaj vokaloj “o” respektive “a” en la msa sonas tute egale. 
Ili estas nur skribataj malsame. Sed kontraŭe en Esperanto kaj ekzemple ankaŭ en la itala 
lingvo, kiu havas simile klaran sonsistemon, la vokaloj “a” kaj “o” estas klare distingataj, 

ankaŭ parole. (Cetere, mi devis pro mia nur rudimenta scio de la rusa lingvo longe pripensi 
kaj serĉi en mia msa-germana vortaro, ĝis mi trovis tiun simplan ekzemplon.) 

Valentin Melnikov (Moskvo) 

Abortajn rimojn uzas NUR RUSOJ. Kaj feliĉe, la uzado dum lastaj jardekoj maloftiĝis - 
tiel, ke ŝajne s-ro Bmna Ŝtono iĝis la lasta ties adepto inter pli-malpli konataj poetoj. 

Unusola nemso, uzinta tiajn misrimojn, estas H.Adamson - tamen: 1) li estis estono, do 
ofte aŭdis la msan lingvon; 2) eĉ li uzis tion nur esceptokaze; kaj 3) post tio pasis pli ol 
duonjarcento. 

Mikaelo Povorin (Moskvo) 

... pri la aborta rimo mi delonge volas diri kelkajn vortojn. Mi estas mso, alkutimiĝinta 
al tiu rimo. Sed ekde kiam mi esperantiĝis, miaj oreloj estas dorlotitaj per pli bonkvalitaj 
rimoj. Eĉ pli, la aborta rimo nun malagrable impresas mian aŭdon, ankaŭ en la msa. 
(Interalie, ne nur tio impresas min malagrable, sed, ho miraklo, ankaŭ la manko de la 
artikolo en la msa! Ne nur la msa influas la posedon de Esperanto, ankaŭ Esperanto influas 
la posedon de la msa.) Jes, mi konsentas, ke la tennino “aborta” estas sufiĉe moka. Sed mian 
nacian fieron tio tute ne ofendas. La termino delonge ŝajnas al mi evidente komune 
akceptita, eĉ ne gravas, ĉu PIV mencias ĝin aŭ ne. 

Tiun rimospecon mi opinias evitinda, sed ĝi povas helpi transdoni la specifecon de, 
ekzemple, amatoraj msaj kantoj, kie ĝi ofte abundas. Tamen nenio malhelpas, tradukante 
ilin, eĉ tiuokaze ne uzi abortajn rimojn. Konservi ilin ne tre gravas, pli gravas, ke la rezulto 
estu agrabla por reprezentantoj de ĉiuj popoloj. La specifecon eblas kaj, laŭ mi, preferindas, 
transdoni per aliaj rimedoj. Kaj sen abortaj rimoj la traduko estos eĉ pli bona ol la originalo. 
Tio sufiĉe ofte okazas, kaj tio nemalbonas, almenaŭ laŭ mia modesta opinio. 

Kaj ankoraŭ jen kion. Diversajn specojn de rimoj oni perceptas, verŝajne, en diversaj 
niveloj. “Homo” - “domajn” laŭ mi estas rimo nur pro tio, ke tiun fakton eblas kompreni, 
analizante la radikojn. Tiel perceptas la abortajn rimojn nerusoj. Sed por mi, mso, rimoj kiel 
“mirinda” - “plenda” estas same strangaj, kiel por ili la abortaj. Ankaŭ mi, analizante, vidas, 
ke la senankcentaj “nda” en tiuj vortoj tute koincidas. Sed aŭdi tion kiel rimon senpere, sen 
analizo, por mi estas malfacile, ĉar ne koincidas la akcentaj vokaloj. Tamen ĉu bonan rimon 
oni devas kompreni post analizo aŭ rimarki tuj, preskaŭ nur sense? La respondo, verŝajne, 
estas ne tute evidenta. Pro tio oni ĉiam diskutas pri rimoj. 

Don Harlow (Usono) 

Mi iom malfme eniras ĉi tiun diskuton, sed volas fari iun komenton (eble pleonasman) 
pri “abortaj rimoj”. 

La “aborta rimo” aperas ĉefe ĉe slavaj (ĉefe msaj) esperantistoj. Laŭ mia kompreno, 
temas pri la fakto, ke en la msa lingvo la postakcentaj vokaloj estas mutigitaj kaj ne havas 
sian plenan valoron; do oni rajtas uzi tiajn malsamaspektajn (sed parole pli-malpli 
samsonajn) finaĵojn kiel rimojn. En Esperanto, male, oni devas klare doni la kvalitojn de 
ĉiuj vokaloj, eĉ la postakcentaj; kaj sekve tiuj respondaj silaboj vere ne estas rimoj. (Tial la 
nomo “aborta rimo” - la rimo komence aperas, plenkvalite, sur la akcenthava silabo, sed 
poste nuliĝas sur la postakcentaj silaboj - efektive, la rimo abortis.) 

Mi ne intencas (pardonu min Valentin) definitive senrajtigi la “abortajn rimojn” cn la 
Esperanta poezio - ili jam faris por si ian lokon (apud la adasismoj, kiuj ankaŭ oftas, kaj 
apud la konstanta rimado sur pronomoj, kiujn ankaŭ mi emas fari). Sed ili vere ne estas veraj 
rimoj, kaj funkcias plej bone, kiam oni mise elparolas la finajn vokalojn kiel mutaĵojn. 

Mikaelo Bronŝtejn (Tiĥvin) 

A1 la viktimoj de "abortaj" rimoj 

Gekolegoj -poetoj, 

Post meditoj abortaj 
Premas min per konkludoj 
Miaj rimoj senbridaj 
Kun pretendoj kompletaj 
Pri kutimoj kaj ordoj 
Por mi plej absolutaj, 

Ekster mokoj kaj ridoj. 

Viaj lastaj vekrioj 
Pri abol’ de 1’ abortoj 
Min atingis en lundo. 

Mi reagis kompate, - 
Ja, mi scias pri tiuj 
Mutacioj envortaj. 

Sed mi vivas en lando, 
Preferanta al glate 

Asfaltitaj ŝoseoj 
Stepojn, ankaŭ arbarojn, 

Vivon, eble sen sato, 

Sed en plena libero. 

Do, la plendoj plenveaj 
Pri nur puraj rimparoj 
Iras kontraŭ la stato 
Dc 1’ realo afera. 

Do, min gvidas sincer’ kaj 
Mia kripla eduko, 

A1 uzado konstanta, 

Malgraŭ ĉiuj oponoj, 

De 1’ rimparoj, eĉ sterkaj 
Por verkad’ kaj traduko, 
Kiujn mi, diletanto, 

Trovas saĝaj kaj bonaj. 

Kvankam kontraŭ abortoj 
L’ geniul’ Kalocsay 
Pledis kune kun Papo 
Por la versa belsono, 

Mi plu pensas, ke vortojn 
Prirabotu mi, ĉar 
Estas mia eskapo. 

Kisas vin, Bmna Stono. 

REKLAMACIO 

Estimata redaktoro! 

Mi dankas vin por la gratulaj vortoj okaze de la premiigo de miaj verkoj en la konkurso 
“Prcmio Napolo 2002” kaj la senpeka publikigo de mia versaĵo “Santa Luĉia”. Sed mi tre 
bedaŭras, ke mi konsentis publikigi en via revuo la rakonton “Ho, dolĉa Napoli”, ĉar vi tro 
libere manipulis per la aŭtora teksto de la rakonto, eĉ ne avertinte pri tio la aŭtoron. Se ĝi ne 
estus premiita, plej verŝajne mi limigus min per rideto en pugnon pro ies “redaktora juko” 
kaj, eble, dims buŝe mian nekonsenton, kiel mi tion faris pri via korekto de “legendara” je 
“legenda” (“legenda longo”, “legenda enhavo”, eĉ “legenda heroo” de certa legendo; tamen 
“legendara heroo” = famiĝinta tra multaj legendoj). Sed en la situacio, en kiu vi min metis, 
mi ne estas certa, ke la ĵurio de la “Premio Napolo 2002” aljuĝus al mi ian premion, se la 
rakonto apems antaŭ ĝi kun viaj “korektoj”. Tial mi petas vin publikigi en via revuo tiun ĉi 
mian leteron. 

Komence mi intencis peti vin publikigi la restarigon de miaj originalaj teksteroj kun 
klarigoj, pro kio mi preferis miajn , sed ne viajn variantojn. Sed ĉar da tiaj lokoj okazis pli ol 
du dekoj, la tuta korektita teksto okupus pli da loko ol la rakonto mem... Tial mi nur en 
kelkaj vortoj notos viajn misojn. 

Antaŭ ĉio, mi petas vin pli atente studi la Fundamenton de Esperanto por almenaŭ scii 
distingi inter tiaj vortoj, kiaj “luma” kaj “hela”. Pro justeco mi devas diri, ke en tiaj eraroj 
kulpas la tradicia instmado ĉe ni de tiuj vortoj. Min siatempe oni ankaŭ instruis, ke “hela” 
signifas “cBeTJibiŭ”, dum en la Fundamento, cn ĉiui kvin lingvoi . la vorto estas tradukita 
“spKHĤ”, kion konfirmas ankaŭ la frazo 13 de la §10 de T Ekzercaro. 

Notu ankaŭ la punkton 3. de la konkludaj vortoj en la Antaŭparolo. 

Due, ritmon havas ne nur poezio, sed ankaŭ prozo. Kaj aldono de unu sola silabo aŭ 
elĵeto de unu sola haltostreko povas rompi la tutan ritmon, do senvalorigi ĝin en la funkcio 
de impreso al leganto. 

Trie, vortoj, krom preciza senco, havas stilan koloron. Do ŝanĝo de unu vorto per alia 
samsignifa, sed alistila ankaŭ disharmoniigas verkon. 

Kvare, en la beletro ekzistas tia fenomeno, kia onomatopeo. Sajne vi ĝin ne komprenas, 
ĉar facilanime simple ĝin elĵetis el la teksto. Tial mi klarigas per ekzemplo: 

Mi skribis: “Malgraŭ ĉio ĉi ia trankviliga aŭro aemmis de la golfo”. Vi faris 
“bagatelon”: nur elĵetis “ĉi”! Kaj - la aŭdebla susuro de la pluvo malaperis. Pro la triviala 
“malgraŭ ĉio” la tuta poetika agordo plonĝis en la grizan banalon... 

Kaj fine: Se verkistoj ne eksperimentus, nia lingvo ne estus evoluinta tiel pompe, kia ni 
vidas ĝin nun. Do, tio, kio, sub la influo dc via gcpatra lingvo . ŝajnas al vi kontraŭgramatika, 
en Esperanto povas esti ĝuste verkista eksperimento, nature elfluanta el la internacia medio 
de ĝia funkciado . kiu puŝus nian lingvon al plia disfloro. Do, korektante senkonsidere 
ŝajnajn gramatikajn erarojn, vi bremsas la evoluon de nia lingvo al plua disfloro. Tial, antaŭ 
ol ion korekti, vi devus konsulti aŭtoron. 

V.ZIotnikova (Moskvo) 

La supra teksto aperas sen ŝanĝoj, ĝuste tiel, kiel ĝin skribis la aŭtoro. Malgraŭ la 
argumentoj de Vera Petrovna ni daŭre opinias, ke la sencon de la vorto "luma"plej adek- 
vate transdonas la traduko “ceemoeoŭ" aŭ “ceemnufuŭcn”, kaj en la Fundamento estas 
pluraj vortoj, intertempe arkaikiĝintaj. La ellaso de “ĉi” okazis pro mistajpo dum la enkom- 
putiligo de la manskribita rakonto. Pri tio ni pardonpetas. Pri aliaj akuzoj ni nenion povas 
respondi, ĉar ili estas abstraktaj, sen konkretaj ekzemploj, por kiuj ni povus aŭ argumenti la 
pravecon de la redaktaj korektoj aŭ konfesi pri ties nepraveco. (G.KokoIija, V.Aroloviĉ) 

Obsen>ante certajn diskutojn, okazantajn dum lasta tempo inter esperantistoj, precipe en la 
retaj diskutlistoj, multaj opinias, ke tiuj k\’ere!oj serioze malhelpas la evoluon de E-movado. 
Sed ŝajnas, ke tiaj “diskutoj” kaj “aktivuloj” estis ĉiam kaj neniam serioze influis (pozitive 
aŭ negative) la movadon. Pri tio atestas ekzemple !a suba versaĵo, verkita en !a unua duono 
de ia pasinta jarcento. 

LA MISVOJO 

Post densa mallumo ekzistas abismo, 

A1 kiu la lingvo rapidas; 

Ni semas malfidon per simpla sofismo, 

Kaj certan disfalon ni vidas. 

Kaj nin ne konvinkas eĉ pruvoj po miloj, 

Aŭ klaraj rezonoj, aŭ bonaj konsiloj, 

Car ĉiel malhelpi jam de la komenco 
Ni celas kun finna intenco. 

Nur fŭŝa, malbela, sen ia sukceso, 

Ni vidas nepropran laboron. 

Eĉ guto acida, falante sen ĉeso, 

Doloras plej gajan la koron. 

La moko, la rido, la indiferento, 

Jen estas la iloj, en ĉiu momento, 

Per kiuj ni provas, verŝante sarkasmon, 

Velkigi la entuziasmon. 

Ni plendas kaj plendas, neniam laciĝas, 

Pri 1’ tempoj pasintaj pensante; 

Cent horoj perdiĝas, mil horoj perdiĝas, 

Ni plendas kaj plendas konstante. 

“Laboru kaj fidu!” la homoj nin petas, 

“Neniam!” en horo ni krie ripetas, 

Obstine gruntante - neniu nin dankos, 

Sed tamen la plendoj ne mankos. 

Se longa sekeco aŭ ventoj subitaj 
Velkintajn foliojn disĵetas, 

Ni helpas la venton, kaj, refortigitaj, 

Ni plenan disfalon profetas. 

Eĉ kiam la krizo jam estas pasinta, 

Kaj fido en koron denove veninta, 

Obstine ni tedas per malpropagando 
La homojn tra tuta la lando. 

Fernando Redondo Ituarte (1882 - 1949) 

S5BBS KAJ KORS 

preparis Valentin Melnikov kaj Oĉjo Dadaev 



'SklUJ.gS' 


La 8-a de rnarto jam pasis, tamen REGo aperas nur ses- 
foje jare, do marto apartenas al tiu ĉi numero. Tial la nuna 
literatura rubriko estas dediĉita al niaj virinoj - kiuj inspiras 
nin alpoemverkado kaj verkas mem, al niaj verdaj muzoj... 


Oĉjo ĴDadaets (Moslcvo) 

TRIPTIKO PRI MUZO 

*** 

Hodiaŭ muz’ ne venos, 

Hodiaŭ 1’ muzo lacas. 

Kaj la papcr’ malplenos, 

A1 blank’ kapitulacas. 

Skribilo sen laboro 
Sur tabl’ ripozon ĝuas, 

Kaj teksto sen aŭtoro 
En la aer’ enuas. 

Kaj mi silente sidas, 

Rigardas al papero. 

La pensoj ne rapidas 
En tiu ĉi vespero. 

Jam baldaŭ ekmatenos. 

Atendi jam agacas. 

Hodiaŭ muz’ ne venos. 

Hodiaŭ 1’ muzo lacas. 

06.10.1999 

*** 

Silentas mia muzo. En angulo 
Sur ligna tabureto sidas ŝi. 

Kaj la vizi’ de mia poezi’ 
Cepordas kun bastono de vagulo. 

Surstrate regas ventoj de aŭtuno, 
Foliojn pelas lude dis kaj for. 

Mi iĝas elemento de 1’ dekor’ 

En tiu mondo de malvarma suno. 

Jam araneoj sian reton plektas 
Sur tiuj manoj, kiuj kreis vin. 

Vi estas la real' kaj halucin’. 

Perfektas vi, sed min, ho ve, neglektas. 

Cepordas kun bastono la vagulo. 

En la animo lumas malproksim’. 

En la profundo senesprimas rim’: 
Silentas mia muzo en angulo. 

02 . 11.2002 


*** 

Mia muzo vestiĝis varme, 
Dorsosakon surmetis grandan, 
Min rigardis angore-senlarme 
Kaj ekiris la vojon rubandan. 

Si foriris serĉi inspiron, 

Bildojn helajn kaj emociojn. 

Mi atendis tiun foriron, 

Si delonge meritis feriojn. 

Si foriris kaj mi restis. 

Inter kvaro da premaj muroj. 

Inter svarmo da orfaj rimoj. 

Inter milo da ŝiaj spuroj. 

Prenis mi forgesitan liron, 

Kaj la kordoj inteme resonis. 

Mi foriras serĉi inspiron, 

Mi delonge tion bezonis. 

25-26.12.2002 



HUda 2)resen (Cstonio) 

1896-1981 

FRU-AŬTUNO 

(1927. La unua originala poemo de H.D.) 

Orfoliojn mi deziras, 
tedis al mi fmaŭtun’, 
je aceroj mi sopiras, 
flagretantaj en la sun’. 

Kaj mi miras, kaj mi miras, 
ke foliojn vent’ ne ŝiras. 


37 




La ĉielo grize bluas, 
verdas, sed ne floras ter’, 
horoj nun senfine fluas 
kaj embuskas senesper’. 
Mi enuas, mi enuas, 
kial arbojn vent’ ne skuas? 

Sed, se la natur' purpuros 
kaj ekflavos kvazaŭ or’, 
se la foliar’ maturos 
por aŭtuna mortohor’, 
duonfluge mi ekkuros, 
la folioj eksusuros. 


BETULO 

Malmulton bezonas okulo 
Por esti ravita: 

Jen tegis sin nuda betulo 
Per verdo subita. 

Ho, kia belec’ senmezura: 
Betul’ beltalia 
Sur fon’ de 1’ ĉielo lazura 
En rob’ freŝfolia. 

Sur blanka trunketo diskreta 
Vual’ bonodora... 

Ekvibras en koro sekreta 
Sopiro dolora. 


Cli Urbanova (ĈeltioJ 

TUKO 

Tian mi aĉetis tukon: 
verda estis ĝi kaj lila 
kaj ol plumo pli facila, 
nu, bela! 

Mi ĝin ligis sub mentonon, 
mi ornamis per ĝi nukon - 
Kiu havis tian tukon? 

Neniu! 

Kaj li vidis mian ĝojon 
kaj trioblan ĝojon sentis. 

Se mi lin kun tuk’ turmentis, 
do dolĉe! 

Mi la verdan tukon metis 
nome sub la umbilikon - 
Nuda timus mi kritikon, 
konfesu! 

Estis tuk’ venene verda, 
bela, lila en anguloj. 

A1 li sole la okuloj 
ekbrilis - 

Tie ĉi indiĝenino 
nur en tuko sin apogis. 
Jes, ĉi tie mi delogis 
lin tiam! 

Ĉion, ĉion mi memoras: 
Kiel manojn li etendis - 
Kiel verda tuko pendis 
sur seĝo - 

Ke li poste, jam trankvila, 
al mi tiun tukon laŭdis - 
Ke mi lin eĉ ronki aŭdis 
volonte - 

Verda tuko apartenas 
al trezoro de mi, riĉa. 

Foje estis mi feliĉa, 
amata - 


£ina Qabrielli (Jtalio) 

MIREVASBLANKAJN STRATETOJN 

Mi revas blankajn 

stratetojn; 

mallarĝajn, 

kaŝitajn 

stratetojn 

inter la altaj muroj 

de la domoj, 

kie oni povas 

facile brakumi 

kaj kisi arde, 

libere. 

MIFROSTAS 


Mi frostas, 
tremas. 

Serĉu min, 
mi petas! 

Mi lasos min 
trovi. 


LudfHŬa Jeissejeva (Catvio) 

1913-1980 

COLLONGA AMO 

Aŭtuna vent’ en mia leterkesto 
tilifolion sekiĝintan lasis. 

De vi letero plu ne venos. Pasis 
hazarda epizod’ somera, stulta dram’. 

Collonga estis am’. 


NAIVA MUSO 

Subtegmentejon iris mus’ 
Tre juna, sen la sperto. 
Surloke renkontiĝis ĝi, 
Imagu, kun vesperto. 

Ektrenŭs surprizita mus’ 
Kaj, reveninte kelon, 
Ravita, flustras al patrin’: 
“Mi vidisĵus anĝelon!” 


Marjorie Boulton (/3ritio) 

Mi estas tri. La digna lektorino 
kun la krajon’ kritika libron legas. 
En nigra robo, pri la origino 
De T dramo primitiva ŝi prelegas. 

Dume en koro, prinŭtiva dramo 
Okazas, ĉiam freŝa kaj terura; 

Sub nigra robo brulas nun pro amo 
Virino simpla en dezir’ tortura. 

La lektorino pensas. La virino 
Baraktas, krias, nur angoron sentas. 
Sed la poet’ per arta disciplino 
Observas ilin ambaŭ kaj komentas. 


£udja J3orĉiĉ (Jĉroatio) 

MEMORBRIZOJ 

Dum la vintraj longaj frostoj 
nin varmigas la memoroj, 
ni postspuras memorfostojn 
de 1’ belaĵoj el la foro. 

En la koro reas sparko 
de 1’ junaĝa sopirardo. 

Dum someraj tagsufokoj 
nin freŝigas eksa brizo 
de 1’ memoroj ĝu-elvokaj 
kaj nin helpas for el krizo 
de 1’ alvena olda aĝo 
per bonven’ kaj sen damaĝo! 

EL KIE TEMOJ POR POEMOJ 

E1 kie venas temoj 
por poemoj? 

E1 simpla demando 
kaj ĝia respondo. 

E1 nura ekrigardo, 
el pura hazardo, 
ĉe 1’ ekpenso 
pri senc’ aŭ sensenco, 
ĉe 1’ travivita ĝuo, 
eĉ dum vakuo. 

E1 pura ekdeziro 
kaj el ekmiro. 

E1 pretera vido, 
dum timid’ aŭ senbrido, 
preterorela aŭdo, 
plenkora aplaŭdo, 
naztikla odoro, 
plenumita laboro, 
ĉe 1’ ĝoja renkonto, 
eĉ post desaponto, 
ĉe 1’ plentrafo, 
ĉe ĉiu mispafo, 

eĉ post fiasko 
jen poemnasko. 

Ne ekzistas limoj 
por kreo de 1’ rimoj. 
Mem aperas la temo 
post ĉiu ek-emo. 

E1 ĉiu semo 
ekĝermas poemo. 


£idia £ig%za (ToUando) 

ĉu MI ESTAS MI? 

Cu mi estas mi 

demandas infanoj kaj filozofoj 
la patro en mi 

koleras kaj akre prijuĝas aferojn 
la patrino en mi 
atendas kataklismon 
ĝeneralan 
aŭ almenaŭ median 

okuloj de avino 

rigardas nŭn de la spegulo 

avinjo dua ŝatis literaturon 

onjo rimarkis avantaĝojn 

de la intemacia lingvo esperanto 

avo amis naturon kaj vivon 

mi estas mi nur iome 
la resto apartenas al familio 
do al la homaro 

SOLECO 

Mi ne ŝatas soleci 

soleco estas kiel pano kaj akvo 

necesa 

permesas pensi verki ripozi 

mi revenas al ĝi 
kiel al iu la plej kara 
sed nur tiam 
kiam mi scias sendube 
ke dum ĉia momento 

mi povus iri kinejon 
viziti amikinon 
vin ekvidi 

alie 

soleco estas kiel ilo de 1’ malbona sorto 
turmenta 

kaj dum tia soleco 
anstataŭ pensi verki ripozi 
malpaciencas en mi 
mia eno - estaĵo perversa 


/ĉlara Jlutoviĉ (Clelctrostalj) 

EN LA TARDA VESPERO... 

En la tarda vespero 

la aŭtuna vetero 

sen kviet’ kaj espero 

serĉas lumon tra 1’ ombroinvadk 

Ion petas la vento 

per la bma lamento. 

Cu averto aŭ pento 
sonas home en ĝia hurlad’? 

La veter’ ne angoras. 

En la vento sonoras 
kaj kaŝite fŭroras 
la bongusta matena arom'. 

Sonas kanto la bma 

pri maten’ vigle blua 

kaj en hor’ la malfma 

laŭte vokas trankvilon al hom’. 

MIA PREĜO 

Estu bona la nova tago, 

Kiel kara unika donac’, 

Sen temro de ies plago, 

Sen malsan’, malsat’ kaj malpac’. 

Ne ĉagrenu ofenda vorto. 

Nc naskiĝu malnobla inklin’, 

Kaj la voĉo de 1’ bona sorto - 
Esperanto - ne lasu min. 

REVENO DE LA VINTRO 


Fine de 1’ marto neatendite 
Tondris la frosto kun la kolera 
Vento malvarma, kvazaŭ subite 
Vintro revenis la fridvetera. 

Kion ĝi volas de la ekvarmo? 

Aŭ ĝi pri io tarde forgesis? 

Cu per la frostobatoj ĝis larmo 
Penas ĝi diri: “Plagoj ne ĉesis!”? 


Iu hazarda, neatendinda 
Ludo de T ŝanĝiĝema naturo. 
Nckomprenata, fola aŭ blinda, 
Scias ĝi ludi sen vivmezuro. 

Neĝas kaj neĝas. Morne tutblankaj 
Splenas tegmentoj, arboj kaj tero. 
Je la ondigoj deĉiuflankaj 
Kuras la hirta neĝorivero. 

Ree T glacio emas perfidi 
Kaj senkompate skuas la vento. 
Hurlo de T vintro. Helpu ĝin bridi 
Ondoj de gaja varmotorento! 


Natalja Jljina (Uloslcvo) 

Voku min dum malfma horo, 

Se en koro regas angoro, 

Cion dim, kaj mi komprenos, 

Kio vin tiel nigre ĉagrenas. 

Car malmulton oni bezonas: 

Aŭdi, kiel konsolo sonas. 

Car dum nokta sendorma horo 
Venas prema amar’ al koro. 

Voku min, se petos animo, 

Mian dormon rompu sen timo, 

Car tre bone mi mem komprenas, 
Kiel koron soleco ĝenas. 

ENIĈMOJ. La solvojn necesas sendi dum 2 semajnoj post ricevo de la gazeto al Tat- 
jana Auderskaja rete (<zoo@te.net.ua>, <verda99@mail.ru>) aŭ poŝte (Ukrainio, 65026 
Odessa-26, p/k 71). 

1. ERUDICI-LOTO + ANAGRAMO 


1. La SAT-Kongreso en 2003 okazos en: a) Chaux-de-Fonds; b) Geneve; c) Zurich; ĉ) Neuchatel. 

2. La nuna redaktoro de la revuo “Esperanto” estas: k) Istvan Ertl; 1) Stano Marcek; m) Stefan 

Maul; n) Miyamoto Masao. 

3. UEA eldonis en 2001 la libron de: s) Homero; ŝ) Macchiavelli; t) Marko Polo; u) Konfuceo. 

4. Ekde 2002 ĉesis aperi en papera formo: j) E1 Popola Cinio; ĵ) La Gazeto; k) Eventoj; 1) Litera- 

tura Foiro. 

5. En julio 2002 festis sian 50-jaran jubileon E-centro en: c) Bouresse; ĉ) Poprad; d) Bydgoszcz; 

e) Gresillon. 

6. Ekde 2002 ekzistas E-katedro en: ŝ) Tatario; t) Karelio; u) Dagestano; ŭ) Kaliningrado. 

7. La projekton “Indiĝenaj Dialogoj” gvidas: a) Bessie Schadee; b) Eva Bondar; c) Sabira 

Stalberg; ĉ) Ilona Koutny. 


Se vi ĝuste elektos respondojn al la demandoj, do el literoj, markantaj tiujn respondojn, po- 
vos rezultiĝi anagramo de iu vorto. 


2 . 


E1 du vortoj forstreku ses literojn por ricevi la nomon kaj familnomon de fama E-aganto: 
SIVEOS LALIPETERNONJAN 


3. 


E1 unu vorto ricevu du geografiajn nomojn: SKANDINATOLIPARO 

4. ELIMINADO 

Oni devas trovi kvar sesliterajn radikojn; en la respektivaj listoj ĉiu radikalo havas tiom da 
komunaj literoj kun la serĉata, kiom indikas la apuda cifero: 

a) balkon (2), pistol (4), terpom (3), pardon (3); 

b) kartoĉ (2), matros (3), profit (4), signal (2); 

c) kastor (1), replik (4), korund (2), kazuar (3); 
ĉ) gratul (1), plafon (2), mispaŝ (3), viburn (2). 


UTILAJ ADRESOJ 


REU : p/k 57, 105318 Moskvo; retadreso <esperanto@au.ru>; 

ttt-ejo <http://www.reu.ru/> 


Libroscrvo de REU : p/k 4716, 432063 Uljanovsk; retadreso <yuka@vens.ru>; 

plena katalogo <http://reu.da.ru/rus/katalogo.htm>. 


REJM: 


UEA: 


str.Dugina 17-62,140180 Ĵukovskij, Moskva reg.; 
retadreso <rejm@euro.ru>; ttt-ejo <www.tejo.org/rejm>. 


Nieuwe Binnenweg 176, NL-3015 BJ Rotterdam, Nederlando; 
retadreso <uea@uea.org>; ttt-ejo <http://www.uea.org>. 







Inter la 4-a kaj 12-a de aŭgusto 2003 apud Kostroma okazos instru-tendaro 
OkSEJT (Okcidenta Somera Esperantista Junulara Tendaro). Ĝi 

estos jam la 43-a OkSEJT. La aranĝo okazos en tendaro apud rivero, estos nur 
tenda, aliaj loĝeblecoj forestos. La programo konsistos el kurso de Esperanto 
por startuloj kaj komencantoj, okazos multaj paroligaj programeroj, estos 
prelegoj pri E-movado, ne mankos gajaj ludoj kaj konkursoj. 

OkSEJT ĉi-foje ne estos amuza aranĝo. Plej ĉefe ĝi estos instrua kaj pa- 
roliga tendaro. Pro tio la organiza komitato bonvenigas nur jenajn kategoriojn 
de partoprenantoj (kun prezoj por la tuta periodo, kun trifoja lignofajra man- 
ĝado kaj la programo): 1) Lernantoj - po 500 rubloj (ĉ. 15 eŭroj); 2) Organi- 
zantoj - po 250 rubloj (ĉ. 7.5 eŭroj); 3) Instmistoj - po 0 rubloj/eŭroj); 4) Ek- 
sterlandanoj - po 10 eŭroj (se ne estas instruistoj aŭ lemontaj komencantoj). La 
kvanto de partoprenantoj (ĉefe lemantoj) estos limigita; partopreni en la aran- 
ĝo eblos nur plenperiode. 

Lemantoi: temas 
pri startuloj kaj komencantoj (ĉiuj 
fluparolantoj - bonvenon al RET). Ne 
nur rusparolantoj estas bonvenaj, sed 
ankaŭ eksterrusianoj. Organizantoi: vi 
ankoraŭ povas trafi en tiun kategorion, 
se vi proponos interesajn programerojn 
kaj pretas mastmmi en la tendaro 
(tendoj, lignofajro, preparo de 
manĝoj). Instmistoi devos ne nur veni, 
sed ankaŭ ja instmi; esperantista 
turismado ne vere eblos dum OkSEJT: 
ĉiuj en la tendaro devas ne nur ripozi, 
sed ankaŭ labori - labori pri plibonigo 
de la lingvoposedo ĉe la komencantoj. Eksterlandanoi estas iom specifa gmpo, temas fakte pri 
ekster-ruslingv-anoj; ni speciale bonvenigas tiajn homojn por krei “lingvan fonon”, “Esperantan 
etoson” kaj por montri la bezonon de bona studado al la venontaj komencantoj (ne gravas aĝo, 
interesoj, karaktero - gravas bona Esperanto kaj nescio de la msa). 

Se vi interesiĝas pri OkSEJT-43 (kaj ĝi ja ŝajnas esti io sufiĉe ekzotika por decidi pri la par- 
topreno jese), kontaktu la organizantojn poŝte per la adreso de REJM, rete per <rejm@tejo.org> 
aŭ per formeto en la paĝo <http://tejo.org/rejm/oksejt/>. ĉis la revido en tendaro! 

la Organiza Komitato 


REGo (Rusia f>sper<An+o-GdE;e+o ) m 2(15) apriio 200,1 
komuna eldono de REU kaj REJM 

redaktas Garik Kokolija kimredaktas Viktor Aroloviĉ 

poŝta adreso Pjatnickoje ŝosse 45 - 105,125310 Moskvo, Rusio 
retadreso <gazeto@mail.ru> 

abontarifoj por 2003 : 

por loĝantoj de Rusio kaj aliaj landoj de KSS - 120 rubloj sendendaj al: 

TeoprHH Bua/iHMHpoBHH fCoKOJiHg, IlaTHHLUcoe rnocce 45 - 105, 125310 MocKBa 
por loĝantoj de aliaj landoj - 15 eŭroj pagendaj al la konto kklg-r ĉe UEA 














